title: Kilpirikko

text: Kilpirikko tai peltirikko ("Darmera peltata") on rikkokasvien heimoon (Saxifragaceae) kuuluva ruohokasvilaji. Nimi "Darmera" tulee 1800-luvulla eläneen berliiniläisen puutarhurin Karl Darmerin mukaan.


title: Kilpirikko

text: Kilpirikko on tyvimukulallinen ruoho. Kukintovanat ilmestyvät ennen lehtiä ja ovat pystyjä, lehdettömiä ja joskus jopa 150 cm korkeita. Niiden pinta on varrellisten rauhasten tai karvojen peittämä. Lehdet sijaitsevat tyviruusukkeena ja ovat korvakkeellisia, ruodillisia, kilpimäisiä ja harvakseltaan varrellisten rauhasien tai rauhaskarvojen peittämiä. Lehden lapa on pyöreähkö, kilpimäinen, sulkasuoninen ja keskustastaan kuppimainen, 6–15-liuskainen. Liuskat ovat epäsäännöllisen sahalaitaisia. Kukinnot ovat enemmän tai vähemmän litteälatvaisia kertoviuhkoja, ja niissä on 60–75 kukkaa. Kukan maljamainen pohjus (hypantio) on kiinnittynyt kokonaan sikiäimeen ja on väriltään vihreä tai vaaleanpunaisen purppurainen. Verholehtiä on viisi, ne ovat saman värisiä kuin hypantio. Valkoisia tai vaaleanpunaisia terälehtiä on viisi. Mesiäiskehrää ei voi nähdä tai sen on hyvin huomaamaton. Heteitä on kymmenen, ja niiden palhot ovat naskalin muotoisia. Sikiäin on kehänpäällinen, kaksilokeroinen, ja emilehdet tyvestään yhteen kasvaneita. Istukka on aksiletyyppinen, mutta näyttää laitaistukalta. Vartaloita on kaksi, samoin luotteja. Hedelmä on tuppilomainen ja kaksinokkainen kota. Siemenet ovat tummanruskeita, monisärmäisiä tai kulmikkaita ja pienikurttuisia.


title: Kilpirikko

text: Kilpirikko on kotoisin Yhdysvaltojen länsiosista.


title: Kilpirikko

text: Kilpirikko on kilpirikkojen ("Darmera") suvun ainoa laji.


title: Villakarvajänis

text: Villakarvajänis ("Lepus oiostolus") on keskikokoinen tai suurehko jänislaji. Esiintymisalueen pohjoisosassa villakarvajänikset painavat 2,5–3,0 kilogrammaa, eteläosassa 2,0–2,5 kilogrammaa. Sillä on pitkä, kihara turkki. Villakarvajänistä tavataan vuoristoissa 2 500–5 400 metrin korkeudella Tiibetin, Gansun, Sichuanin, Sikkimin, Nepalin ja Kashmirin alueilla.


title: Cabindan konflikti

text: Cabindan konflikti viittaa aseelliseen toimintaan Angolaan kuuluvassa Cabindassa Angolan armeijan ja paikallisten separatistien välillä. Separatistijärjestöistä merkittävin on FLEC-FAC, toinen järjestö FLEC-Renovada solmi rauhan hallituksen kanssa vuonna 2006. Konflikti on jatkunut aina Angolan itsenäistymisestä lähtien. Molempia osapuolia on syytetty julmuuksista paikallista siviiliväestöä vastaan.


title: Cabindan konflikti

text: Konfliktin aikana kuolleiden määrää on vaikea arvioida uutisoinnin vähyyden takia. Erään arvion mukaan koko konfliktin aikana on kuollut noin 30 000 henkilöä. Cabindassa on suuret öljyvarat ja alueella tuotetaan noin 60 % maan koko öljyntuotannosta.


title: Cabindan konflikti

text: Poliittisesti Cabinda on ollut yhteyksissä Angolaan vuonna 1885 solmitusta Simulambucon sopimuksesta lähtien, jolla tunnustettiin Cabindan enklaavin asema Portugalin siirtomaana Angolan tapaan. Cabindaa hallittiin kuitenkin erillisenä siirtomaanaan aina vuoteen 1956 saakka, jolloin se asetettiin Angolan kenraalikuvernöörin alaisuuteen. Alue on kuitenkin etnisesti ja kulttuurillisesti lähempänä sen naapureita Kongon tasavaltaa ja Kongon demokraattista tasavaltaa, kuin Angolaa. Separatistien mielestä alueesta olisi pitänyt tulla itsenäinen Portugalin siirtomaavallan loppuessa. Vuonna 1960 Cabindassa alkoi aseellinen vastarinta Portugalia vastaan ja samana vuonna perustettiin myös ensimmäinen itsenäisyysliike. Vuonna 1963 kolme erillistä itsenäisyysliikettä yhdistyi nimellä "Frente para a Libertação do Enclave de Cabinda" eli FLEC. FLEC ei päässyt osallistumaan Portugalin, MPLA:n, FNLA:n ja UNITA:n välillä vuonna 1974 aloitettuihin keskusteluihin Angolan itsenäisyyssodan päättämiseksi. Vuonna 1975 tammikuussa solmitussa sopimuksessa päätettiin, että Cabinda pysyisi osana Angolaa sen itsenäistyessä marraskuussa samana vuonna. FLEC aloitti tämän jälkeen sissisodan Angolan MPLA-johtoista hallitusta vastaan.


title: Cabindan konflikti

text: 1980-luvulla FLEC jakautui FLEC-FAC ja FLEC-Renovada järjestöihin, joista molemmat harjoittivat aseellista toimintaa. Vuosi 1991 oli ensimmäinen, jossa konfliktin seurauksena kuoli yli 25 henkilöä vuodessa.


title: Cabindan konflikti

text: Vuonna 1991-1992 Angolaa johtava MPLA kävi keskusteluja UNITA:n kanssa Angolan sisällissodan päättämiseksi. Näitä keskusteluista syntyneet mBicessen ja Lusakan sopimukset eivät sisältäneet ratkaisua Cabindan konfliktiin. Angolan hallitus kävi 1990-luvun aikana kuitenkin useita muita keskusteluja Cabindan separatistien kanssa. FLEC-Renovadan kanssa saatiin aikaan tulitaukosopimus vuonna 1996, mutta FLEC-FAC jatkoi taistelua. Tulitauko ei sekään johtanut rauhaan vaan myös FLEC-Renovada jatkoi taistelua vuonna 1997. Angola alkoi epäonnistuneiden keskustelujen jälkeen keskittyä sotilasoperaatioihin separatisteja vastaan. MPLA solmi tulitauon UNITA:n kanssa vuonna 2002 ja saattoi näin keskittyä Cabindaan. Samana vuonna Angola aloitti offensiivin, johon osallistui sen puolelta noin 30 000 sotilasta. Armeija tuhosi FLEC-FAC-järjestön päätukikohdan pakottaen monet sen taistelijoista luopumaan sissisodasta. FLEC-Renovadan päätukikohta koki saman kohtalon.


title: Cabindan konflikti

text: Vuonna 2003 osapuolten välillä neuvoteltiin Pariisissa, jossa tapasivat Angolan hallituksen ja FLEC-FAC:n edustajat. Hallitus ehdotti ratkaisua, jossa Cabinda säilyisi kiinteänä osana Angolaa, mutta sen budjettia kasvatettaisiin ja FLEC-FAC:n taistelijat sulautettaisiin asevoimiin. FLEC-FLAC hylkäsi ehdotuksen ja neuvottelut raukesivat. FLEC yritti vuonna 2004 yhdistää jälleen rivinsä, mutta se hajosi taas jo seuraavana vuonna. FLEC-Renovadan johtaja António Bento Bembe solmi rauhansopimuksen Angolan hallituksen kanssa vuonna 2006, mutta konflikti ei tämänkään jälkeen loppunut. Sen sijaan Bemben asema kyseenalaistettiin ja järjestöistä suurempi ja sotilaallisesti merkittävämpi FLEC-FAC ei ollut osallisena sopimuksessa. Vuonna 2010 Cabindan separatistit ottivat vastuun hyökkäyksestä Togon jalkapallomaajoukkuetta kuljettanutta bussia vastaan, jossa kuoli ainakin kaksi henkilöä. Vuonna 2011 yksi FLEC-FAC:n komentajista sai surmansa Angolan armeijan kanssa käydyissä taisteluissa Kongon demokraattisen tasavallan puolella Bas-Kongon maakunnassa.


title: Jaakko Pernu

text: Jaakko Pernu (s. 1958 Kälviä) on suomalainen kuvataiteilija. Hän asuu Oulussa, mutta tekee paljon julkisia teoksia myös Keski-Euroopassa sekä Kanadassa. Hänen teostensa materiaali on usein katoavaa.


title: Leiknesin kalliopiirrokset

text: Leiknesin kalliopiirrokset sijaitsevat Tysfjordissa Nordlandissa Norjassa. Kalliopiirrokset ovat pari kilometriä etelään Korsnesetistä. Piirrosalue on pinta-alaltaan 500 m², jonka sisällä sijaitsee kolme piirroskenttää. Niissä on yhteensä yli 33 kalliopiirrosta, joista yksi on Norjan suurin kalliopiirros miekkavalas. Useimmat kuviot on tehty rikkomalla kallion pinta hiomalla sitä kivillä ja muutaman kuvion tapauksessa hakkaamalla siihen kuviot. Kuvioita on tehty satoja vuosia ja vanhin niistä ajoitetaan noin 8300 eaa..


title: Leiknesin kalliopiirrokset

text: Kalliopiirrokset löysivät läheisen maatilan lapset, jotka leikkivät vuonna 1915 paikassa, jota he kutsuivat "Eläinkallioksi" ("Dyreberget"). Vaikka alue tutkittiin jo samana vuonna, ensimmäisen kattavan dokumentoinnin teki Gutorm Gjessing vuonna 1932.


title: Leiknesin kalliopiirrokset

text: Piirroskohde sijaitsee Leiknesin niemekkeen yläpuolella, mistä piirroskenttäkin on saanut nimensä. Leiknes sijaitsee Tysfjordin ja Ofotvuonon välissä Lofoottien eteläpuolella olevassa Tysnesin niemimaalla. Tysnes työntyy pohjoiseen päättyen Ofotvuonon ja Vestfjordenin yhtymäkohtaan. Kalliopiirrokset on piirretty Tysnesin itärannalle kallioon, joka viettää itään Tysfjordenin suuntaan. Seudun vuorenhuiput nousevat merestä monen sadan metrin korkeuteen ja korkein niistä on Steinfjellet, joka nousee 408 metriin merenpinnasta.


title: Leiknesin kalliopiirrokset

text: Leknesin piirrosalueita on kaksi ja niitä kutsutaan tässä tekstissä numeroilla 1 ja 2. Leiknes 1 muodostuu kahdesta piirroskentästä ja Leiknes 2 yhdestä kentästä. Leiknes 1 muodostuu kahdesta erillisestä piirroskentästä. Ylempi kenttä sijaitsee 51 metriä merenpinnan yläpuolella (mpy) ja alempi kenttä 43 metriä mpy. Leiknes 2 on 31 metrin korkeudella mpy.


title: Leiknesin kalliopiirrokset

text: Norjassa vallitsee tutkijoiden keskuudessa melko suuri yksimielisyys siitä, että kivikauden kalliopiirrokset tehtiin veden äärelle. Sittemmin on maankohoaminen nostanut maat meresestä korkeammalle ja piirroskentät ovat jääneet korkealla. Vaikka näin ei aina olisikaan, voidaan periaatetta noudattaa, kun piirroskenttiä ajoitetaan ensimmäistä kertaa ilman muuta tietoa. Leiknesin asukkaiden elinympäristö voidaan rekonstruktoida, kun kuvitellaan meren vedenpinta lähes maalauksien korkeudelle. Jan Magnus Gjerde huomasi, että tällöin maalauksien eteläpuolelle muodostui suojaisa itään aukeava merenlahti. Leiknes oli tuolloin merenpohjaa. Lahden eteläpuolella olleessa niemessä sijaitsee kivikautinen asuinpaikka. Lahti on voinut olla asukkaiden rantautumispaikka ja lahden suulla sijaitsivat Leikenesin ylimmät kalliopiirrokset.


title: Leiknesin kalliopiirrokset

text: Gjerde kiinnitti huomiota myös piirrosten suureen kokoon. Koko piirroskentän katseleminen on ollut mahdotonta, koska kuviot sijaitsevat hajallaan suurella alueella. Kuviota voi katsella vain yhtä kerrallaan. Jos ihminen olisi siirtynyt merelle veneeseen, olisi kaikki kuviot näkyneet sieltä yhdellä kertaa, sillä kalliopinta on merelle kallellaan. Gjerde kokeili tätä näkökulmaa helikopterilla ja se toimi, vaikka kuviot ovatkin jo vanhoja ja kuluneita. Sama ilmiö toistui kaikilla Leikenesin kuvakentillä. Esimerkiksi joutsenkuviot erottuivat kokeilussa 150 metrin etäisyydeltä. Gjerde saattoi keksiä näin kuvioiden tekemisen perimmäisen motiivin.


title: Leiknesin kalliopiirrokset

text: Molemmat piirroskentät sijaitsevat laajan kaakkoon aukeavan silokallion keskellä. Kuvakentän vähintään 35 eläinkuviota ovat tyyliltään naturalistisia ja ne on piirretty hiomalla kallion pintan kohteen ääriviivat. Viivat ovat 2−10 cm leveitä. Suurempaa ja ylimpänä sijaitsevaa piirroskenttää kutsutaan joskus pääkentäksi, koska se löydettiin ensimmäiseksi. Myös merkintöjä kenttä A tai kenttä 1 käytetään. Pääkentän alimmat kuvat sijaitsevat 43 metriä mpy, joka on samalla tasolla Lieknes 2 kuvioiden kanssa, ja ylimmät kuviot ovat 51 metriä mpy. Ne sijaitsevat 23×19 metriä laajan alueella.


title: Leiknesin kalliopiirrokset

text: Eläinkuviot esittävät eri eläinlajeja: hirvi, peura, karhu, miekkavalas, hanhi, jänis ja mahdollisesti kampela. Kaikkia eläinlajeja ei pystytä määrittämään tarkasti. Kuvioille on tyypillistä se, että eräät kuvioiden linjat ovat kahdelle kuviolle yhteisiä. Yhden kuvion takapää saattaa olla toisen kuvion etuosa tai muuta vastaavaa. Kuviot saattaavat myös leikata toisiaan eli ne on piirretty päällekkäin. Suurin kuvio esittää miekkavalasta, joka on 7,63 metriä pitkä ja 3,42 metriä leveä. Se on samalla Norjan suurin kalliopiirros .


title: Leiknesin kalliopiirrokset

text: Kuvakentän kuviot ovat haalistuneet eivätkä erotu kirkkaassa ja suorassa auringonvalossa. Paras hetki katsoa kuvioita on iltapäivä, jolloin viivat kiiltävät auringossa. Kaikkia Gjessingin havaitsemia kuvioita ei enää ole löydetty viimeisessä tarkastuksessa.


title: Leiknesin kalliopiirrokset

text: Kuvakenttä 2 eli B, joka on alemmalla korkeudella pääkenttään nähden, on pienempi ja sen mitat ovat 6 metriä pitkä ja 2,5 metriä leveä. Kentässä on vain 3 kuviota, jotka esittävät suurta kalaa, pientä valasta, kala ja kaksi yhdensuuntaista viivaa. Viimeisiä ei ole havaittu viimeisissä tarkastuksissa.


title: Leiknesin kalliopiirrokset

text: Piirroskentässä on neljä kuviota, jotka on piirretty kallioon hiomalla siihen viivoja. Ylinnä luoteessa sijaitsee kaksi pitkäkaulaista vesilintua, joiden korkeus on noin 2,1 metriä. Linnut ovat todennäköisesti joutsenia. Noin 2,3 metriä alempana kaakossa sijaitsee noin 60 cm halkaisijaltaan oleva aurinkopyörä. Näiden kolme kuvion lähettyvillä näki Gjessing myös karhua esittävän kuvion. Karhu oli 1,31 metriä pitkä ja noin 70 cm korkea ja se sijaitsi aurinkopyörän ja lintujen välissä. Karhu ja aurinkopyörä ovat kuitenkin niin haalistuneita, ettei niitä nähnyt Gjessingin mukaan muuten kuin iltapäivällä tietyssä iltapäivän valaistuksessa.


title: Leiknesin kalliopiirrokset

text: Joutsenet on piirretty sellaiseen kohtaan, että kalliossa kulkeva valkoinen kvartsijuonne muodostaa veden aallot joutsenien alle. Ne ikään kuin uivat aallon harjalla.


title: Leiknesin kalliopiirrokset

text: Jos hyväksytään ajatus, että piirrokset tehtiin aina rantakallioilla, voidaan ajoituksessa hyödyntää maankohoamisen tuloksia. Korkein Leiknes 1 kuvakenttä sijaitsee yli 50 metriä mpy, joten ensimmäisten kuvioiden ajoitus olisi 9100 BP eli 8300−8280 eaa. Alempi Leiknes 1 kuvakenttä on yli 43 metriä mpy, joten se ajoitetaan 8600 BP eli 7605−7585 eaa. Leiknes 2 sijaitsee yli 31 metriä mpy ja sen ajoitus on silloin 8000 BP eli 7050−6830 eaa. Piirroksia tehtiin siis 1 500 vuoden aikana.


title: Leiknesin kalliopiirrokset

text: Korkealla sijaitseville kalliopiirroksille on Norjassa yhteistä niiden aiheet ja piirtämisen toteutus. Kuviin on valittu vain suuret saaliseläimet, jotka on piirretty myös suuren kokoisiksi. Piirrokset on toteutettu viivoilla, jotka uurrettiin kallioon hiomalla sen pintaa kivillä. Hiottuja piirroksia on Norjassa jo pitkään pidetty vanhimpana piirrosmuotona, jonka jälkeen alettiin rikkomaan kallion pintaa hakkaamalla. Maankohoamiseen perustuva ajoitusmenetelmä tukee tätä ajatusta.


title: Leiknesin kalliopiirrokset

text: Kivikautinen asuinpaikka sijaitsee 65 metriä mpy. Jos asuinpaikka sijaitsi merenrannalla, asuttiin siinä varhaisella mesoliittisella kivikaudella.


title: Jjimjilbang

text: Jjimjilbang (, hanja 찜질房) on suuri, sukupuolieroteltu korealainen kylpylä, johon kuuluu muun muassa kuumavesialtaita, suihkuja, korealaisia saunoja ja hierontapöytiä. Koreankielinan sana "Jjimjil" tarjoittaa lämmitystä. Muulla rakennuksessa tai muissa kerroksissa on tavanomaisesti oleskelualueita, snack-baari, lämmitetty ondol-lattia oleskeluun ja nukkumiseen, TV-alue, harjoitteluhuone, jäähuone, lämmitetty suolahuone, PC bang, noraebang ja nukkumisalue punkkien tai mattojen kanssa. Jjimjilbangeissa on monesti erilämpöisiä huoneita jokaiselle käyttäjälle sopivassa lämpötilassa. Seiniä koristavat erilaiset puut, mineraalit, kiteet, kivet ja metallit.


title: Jjimjilbang

text: Monet jjimjilbangit ovat auki 24 tuntia vuorokaudessa, ja ne ovat suosittu viikonlopunviettopaikka korealaisille perheille. Hinta on noin 6 000–10 000 Etelä-Korean wonina, ja kävijä voi nukkua jjimjilbangissa yön yli ja nauttia kylpylästä ja saunoista.


title: Amy Johnson

text: Amy Johnson (1. heinäkuuta 1903 – 5. tammikuuta 1941) oli brittiläinen lentäjä, joka tuli kuuluisaksi 1930-luvun pitkistä yksinlentomatkoista. Vuonna 1930 hän yritti rikkoa yksinlennon pituusennätyksen lentämällä Englannista Australiaan. Yritys jäi kesken, mutta kuuden vuorokauden lento Karachiin rikkoi aiemman ennätyksen. Vuonna 1932 hän lensi yksinlennon Lontoosta Kapkaupunkiin ja vuonna 1936 saman matkan edestakaisin.


title: Amy Johnson

text: Johnson sai surmansa 37-vuotiaana lento-onnettomuudessa lähellä Oxfordia 5. tammikuuta 1941.


title: Filosofia (albumi)

text: Filosofia on filosofi Esa Saarisen musiikkialbumi vuodelta 1984. Saarisen mukaan hänen kiinnostus musiikin tekemiseen heräsi M. A. Nummisen kanssa tehdyn "Terässinfonia"-kirjan julkistamistilaisuudessa, jossa hän räppäsi kirjan tekstejä yhtyeen säestyksellä. Saarisen oli aluksi tarkoitus sanoittaa Ralf Örnin sävellyksiin, mutta Örn innostui hänen äänestään ja he tekivät yhteistyössä aluksi singlen "Poikarakkaus" ja myöhemmin albumin "Filosofia". Vaikka kappale "Poikarakkaus" herätti huomiota ja kiitosta, albumi sai huonon vastaanoton, jonka vuoksi Saarinen ei jatkanut musiikin parissa.


title: HMS Regulus (1910)

text: HMS Regulus (runkonumerot 49 ja V49) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Regulus (1910)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 20. toukokuuta 1910 ja se liitettiin laivastoon neljää kuukautta myöhemmin 22. elokuuta.


title: HMS Regulus (1910)

text: Alus luokiteltiin 1928 yhteysveneeksi runkonumerolla V49, jolloin sen torpedoaseistus korvattiin miinanraivauskalustolla. Alus poistettiin palveluksesta 5. toukokuuta 1944 ja se romutettiin 1957.


title: Kitinojan kyläkirkko

text: Kitinojan kyläkirkko on arkkitehti Kauno Kallion suunnittelema vuonna 1952 rakennettu pitkäkirkko Seinäjoen Ylistaron Kitinojalla. Kirkon ja sen yhteydessä olevan hautausmaan omistaa Kitinojan kyläkirkkoyhdistys, Seinäjoen seurakunta vuokraa kirkkoa. Satulakattoisen suorakaiteen muotoisen kirkon päädyssä on kattoratsastaja ja toisella pitkällä sivulla suorakaiteinen kylkiäinen. Ikkunat ovat kapeat ja suorakulmaiset. Kirkkoa on korjattu 1977, siellä on istumapaikkoja 250 hengelle. Kirkon urut on valmistanut Urkurakentamo Tuomi 1969. Kirkon yhteydessä on seurakuntasali ja keittiö. Kirkko on suosittu kuorojen ja orkesterien äänityspaikka, koska siinä on hyvä akustiikka.


title: Regulus (täsmennyssivu)

text: Regulus voi tarkoittaa seuraavia:


title: Ranskan avoin tennisturnaus 2015 – naisten kaksinpeli

text: Marija Šarapova oli turnauksen puolustava mestari, mutta hän hävisi neljännen kierroksen ottelunsa.


text:
Naisten kaksinpeliturnauksen voitti Serena Williams, joka päihitti loppuottelussa Lucie Šafářován. Williams oli voittanut Ranskan avoimet kaksi kertaa aiemmin.
 Sara Errani
 Svetlana Kuznetsova
 Elina Svitolina
 Sabine Lisicki
 Garbiñe Muguruza
 Barbora Strýcová
 Timea Bacsinszky
 Peng Shuai
 Jelena Janković
 Samantha Stosur
 Viktoryja Azarenka
 Flavia Pennetta
 Alizé Cornet
 Irina-Camelia Begu
 Caroline Garcia
 Zarïna Dïas


title: Ranskan avoin tennisturnaus 2015 – miesten kaksinpeli

text: Rafael Nadal oli turnauksen viisinkertainen puolustava mestari. Hän hävisi tänä vuonna puolivälierissä Novak Đokovićille.


text:
Miesten kaksinpeliturnauksen voitti Stanislas Wawrinka, joka päihitti loppuottelussa Novak Đokovićin. Tämä oli Wawrinkan ensimmäinen Ranskan avointen voitto ja uran toinen Grand Slam -voitto.
 David Goffin "(3. kierros)"
 Tommy Robredo "(2. kierros)"
 Roberto Bautista Agut "(2. kierros)"
 Richard Gasquet "(4. kierros)"
 Pablo Cuevas "(3. kierros)"
 Philipp Kohlschreiber "(2. kierros)"
 Leonardo Mayer "(3. kierros)"
 Ernests Gulbis "(2. kierros)"
 Ivo Karlović "(1. kierros)"
 Guillermo García-López "(1. kierros)"
 Bernard Tomic "(2. kierros)"
 Fabio Fognini "(2. kierros)"
 Nick Kyrgios "(3. kierros)
 Adrian Mannarino "(1. kierros)"
 Viktor Troicki "(2. kierros)"
 Fernando Verdasco "(2. kierros)"


title: Ranskan avoin tennisturnaus 2015

text: Vuoden 2015 Ranskan avoin tennisturnaus pelattiin 24. toukokuuta – 7. kesäkuuta 2015 Pariisissa. Se oli kaikkiaan 114. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Marija Šarapova, ja miesten Rafael Nadal, joka oli voittanut turnauksen viidellä viimeisimmällä kerralla.


title: Ranskan avoin tennisturnaus 2015

text: Naisten kaksinpeliturnauksen voitti Serena Williams, joka päihitti loppuottelussa Lucie Šafářován. Williams oli voittanut Ranskan avoimet kaksi kertaa aiemmin. Miesten kaksinpeliturnauksen voitti Stanislas Wawrinka, joka päihitti loppuottelussa Novak Đokovićin. Tämä oli Wawrinkan ensimmäinen Ranskan avointen voitto ja uran toinen Grand Slam -voitto.


title: HMS Arcturus (1909)

text: HMS Arcturus (runkonumerot 44 ja V44) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Arcturus (1909)

text: Alus tilattiin Götaverkeniltä. Alus laskettiin vesille 26. heinäkuuta 1909 ja se liitettiin laivastoon vielä saman vuoden lopulla 12. joulukuuta.


title: HMS Arcturus (1909)

text: Alus luokiteltiin 1928 yhteysveneeksi runkonumerolla V44, jolloin sen torpedoaseistus korvattiin miinanraivauskalustolla. Alus poistettiin palveluksesta 18. lokakuuta 1940 ja se romutettiin 1951.


title: HMS Antares (1909)

text: HMS Antares (runkonumerot 43 ja V43) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Antares (1909)

text: Alus tilattiin Götaverkeniltä. Alus laskettiin vesille 11. kesäkuuta 1909 ja se liitettiin laivastoon vielä saman vuoden lopulla 12. joulukuuta.


title: HMS Antares (1909)

text: Alus luokiteltiin 1928 yhteysveneeksi runkonumerolla V43, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se romutettiin 1951.


title: HMS Altair (1909)

text: HMS Altair (runkonumerot 45 ja V45) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Altair (1909)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 5. kesäkuuta 1909 ja se liitettiin laivastoon neljää kuukautta myöhemmin 6. lokakuuta.


title: HMS Altair (1909)

text: Alus luokiteltiin 1928 yhteysveneeksi runkonumerolla V45, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se romutettiin 1951.


title: HMS Argo (1909)

text: HMS Argo (runkonumerot 46 ja V46) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Argo (1909)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 19. kesäkuuta 1909 ja se liitettiin laivastoon neljää kuukautta myöhemmin 16. lokakuuta.


title: HMS Argo (1909)

text: Alus luokiteltiin 1928 yhteysveneeksi runkonumerolla V46, jolloin sen torpedoaseistus korvattiin miinanraivauskalustolla. Alus poistettiin palveluksesta 18. lokakuuta 1940 ja se romutettiin 1947.


title: Ylisen kirkko

text: Ylisen kirkko on arkkitehti Bertel Strömmerin suunnittelema vuonna 1921 alun perin viljamakasiiniksi kivestä ja betonista tehty rakennus Ylöjärvellä Pirkanmaan sairaanhoitopiirin omistaman Ylisen kuntoutuskeskuksen yhteydessä. Kirkoksi sen vihki 25. elokuuta 1963 tuomiorovasti Oskar Paarma avustajineen. Kirkon yhteyteen rakennettiin kellotapuli 1965, sen kello on Ylisen kartanon vanha vellikello. Kirkon pinta-ala on 68 neliötä ja istumapaikkoja siellä on 70 hengelle. Kirkon alttaritaulu "Karitsat" on kivimosaiikkitaiteilija Ritva Luukkasen vuonna 2008 valmistama.


title: HMS Polaris (1909)

text: HMS Polaris (runkonumerot 47 ja V47) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Polaris (1909)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 1. joulukuuta 1909 ja se liitettiin laivastoon 13. toukokuuta 1910.


title: HMS Polaris (1909)

text: Alus luokiteltiin 1928 yhteysveneeksi runkonumerolla V47, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se romutettiin 19471.


title: HMS Perseus (1910)

text: HMS Perseus (runkonumerot 48 ja V48) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Perseus (1910)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 6. huhtikuuta 1910 ja se liitettiin laivastoon kaksi kuukautta myöhemmin 22. kesäkuuta.


title: HMS Perseus (1910)

text: Alus luokiteltiin 1928 yhteysveneeksi runkonumerolla V48, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se romutettiin 1957.


title: HMS Rigel (1910)

text: HMS Rigel (runkonumerot 50 ja V51) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Rigel (1910)

text: Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 10. kesäkuuta 1910 ja se liitettiin laivastoon neljä kuukautta myöhemmin 10. lokakuuta.


title: HMS Rigel (1910)

text: Alus luokiteltiin 1928 yhteysveneeksi runkonumerolla V48, jolloin sen torpedoaseistus korvattiin miinanraivauskalustolla. Alus poistettiin palveluksesta 24. maaliskuuta 1944 ja se romutettiin 1949.


title: Gaetano Mosca

text: Gaetano Mosca (1858–1941) oli italialainen juristi ja yhteiskuntatieteilijä. Hän kuuluu politiikan tutkimuksen uranuurtajiin. Häntä pidetään yhteiskunnallisen eliittiteorian luojana yhdessä maanmiehensä Vilfredo Pareton kanssa.


title: Gaetano Mosca

text: Mosca opetti valtio-oikeutta Palermossa 1885–1888, Torinossa 1896–1923 sekä Roomassa 1888–1896 ja 1923–1933. Samalla hän toimi kansanedustajana 1908–1918 ja ministerinä 1914–1916. Hänet nimitettiin vuonna 1919 Italian senaatin elinikäiseksi jäseneksi. Teoksessaan "Elementi di scienza politica" (1895) hän kehitteli teoriaa, jonka mukaan kaikissa yhteiskunnissa on vain kaksi luokkaa, hallitseva vähemmistö ja hallittujen enemmistö. Moscan teoriaa pidettiin myös fasismin perusteluna, vaikka hän vastusti sekä Mussolinia että Hitleriä.


title: Korisliiga-kauden 2015–2016 kokoonpanot

text: Bisons luopui talousvaikeuksien vuoksi helmikuussa 2016 valtaosasta avainpelaajiaan, joista osa siirtyi muihin Korisliigan joukkueisiin (Mikko Koivisto Karhuun ja Ilari Seppälä Kouvoihin), ja hankki tilalle halvempia pelaajia.


title: Korisliiga-kauden 2015–2016 kokoonpanot

text: Alex Vaenerberg aloitti kauden Tampereen Pyrinnössä ja siirtyi Vilppaaseen helmikuussa 2016 loppukaudeksi vuokrasopimuksella.


title: Korisliiga-kauden 2015–2016 kokoonpanot

text: Alex Vaenerberg aloitti kauden Pyrinnössä ja siirtyi helmikuussa 2016 loppukaudeksi vuokrasopimuksella Salon Vilppaaseen.


title: Heike Warnicke

text: Heike Sinaki (ent. Warnicke, o.s. Schalling, s. 1. kesäkuuta 1966 Weimar, Saksan demokraattinen tasavalta) on saksalainen pikaluistelija, joka aktiiviurallaan edusti myös DDR:ää. Hän on olympia-, MM- ja EM-mitalisti sekä kaksinkertainen 3 000 & 5 000 metrin maailmancupin kokonaisvoittaja. Hän edusti ESC Erfurtia.


title: Heike Warnicke

text: Warnicke saavutti Albertvillen olympialaisissa 1992 hopeaa 3 000 metrillä ajalla 4.22,88 ja 5 000 metrillä ajalla 7.37,59 sekä sijoittui 1 500 metrillä kahdeksanneksi. Lillehammerissa 1994 hän oli 3 000 metrillä 15:s ja 1 500 metrillä 26:s, Naganossa 1998 5 000 metrillä 14:s.


title: Heike Warnicke

text: Warnicke saavutti yleisluistelun MM-kilpailuissa hopeaa 1991 ja pronssia 1993, sijoittui viidenneksi 1990, 1992 ja 1995, kuudenneksi 1985, kahdeksanneksi 1987 ja 1989, kymmenenneksi 1996 sekä 11:nneksi 1994. Matkakohtaisissa MM-kilpailuissa hän oli 5 000 metrillä neljäs 1997 ja seitsemäs 1996.


title: Heike Warnicke

text: Warnicke sai EM-kilpailuissa hopeaa 1991 ja 1993 sekä pronssia 1990 ja 1992. Lisäksi hän oli viides 1987, kuudes 1989 sekä yhdeksäs 1994 ja 1996.


title: Heike Warnicke

text: Warnicke voitti yhdistetyn 3 000 ja 5 000 metrin maailmancupin kokonaiskilpailun kausilla 1988–1989 ja 1990–1991, sijoittui toiseksi kaudella 1992–1993 sekä kolmanneksi kausilla 1989–1990 ja 1991–1992. 1 500 metrin maailmancupissa hän oli kolmas kaudella 1992–1993. Hän voitti yhteensä viisi maailmancupin osakilpailua 3 000 metrillä. Lisäksi hän sijoittui eri matkoilla kaikkiaan 18 kertaa toiseksi ja 16 kertaa kolmanneksi.


title: Heike Warnicke

text: Kotimaansa mestaruuskilpailuissa hän sai yhdeksän kultaa, 16 hopeaa ja kolme pronssia.


title: Heike Warnicke

text: Hän muutti vuonna 1999 Kaliforniaan puolisonsa George Sinakin kanssa.


title: Saapashousut

text: Saapashousut (puhekielessä pussihousut) ovat erityisesti saappaiden kanssa käytettäväksi tarkoitettu housutyyppi, jonka lahkeet ovat alaosasta kapeammat ja reisien kohdalta sivulle päin pussimaisesti levenevät. Lahkeensuita voidaan lisäksi kuroa erityisillä lahkeenpitimillä. Lahkeensuissa voi olla jalan alle pujotettavat lenkit. Toisinaan saapashousujen takamus ja/tai polvet on vahvistettu nahkapaikoin.


title: Saapashousut

text: Saapashousut toimivat sotilaiden arvoaseman toissijaisina tunnuksina osana univormua erottuessaan suorista housuista. Suomen puolustusvoimien 1930-1950-luvuilla käyttämään kenttäpukuun m/36 kuuluivat saapashousut ratsastavilla aselajeilla sekä upseeristolla ja kanta-aliupseereilla miehistön käyttäessä suoria housuja.


title: Saapashousut

text: Saapashousut saattoivat Suomessa kuulua ajurien, vielä taksiautoilijoidenkin asuun 1920-luvulla.


title: Saapashousut

text: Saapashousujen materiaali on vaihdellut ajankohdan ja valmistajan mukaan. Suomessa materiaalina on käytetty ainakin puuvillaa, villaa (kuten sarkaa), diagonaalia, teryleeniä ja kreppinylonia.


title: Aleksandr Tkatšev

text: Aleksandr Vasiljevitš Tkatšev (, 4. marraskuuta 1957 Semiluki, Voronežin alue, Neuvostoliitto) on venäläinen Neuvostoliittoa edustanut entinen telinevoimistelija.


title: Aleksandr Tkatšev

text: Aleksandr Tkatšev kehittyi telinevoimistelijaksi 1960-luvun mestarivoimistelijan Mihail Voroninin opissa. Hän saavutti urallaan kaksi olympiakultaa ja yhden hopean Moskovan olympiakisoissa 1980. MM-kisoissa hän saavutti kaikkiaan kolme mestaruutta, kolme hopeaa ja kolme pronssia vuosina 1978–1981. Lisäksi hän saavutti kaksi kertaa Neuvostoliiton 6-ottelumestaruuden vuosina 1980 ja 1981 sekä seitsemän telinekohtaista mestaruutta. EM-kisoissa Tkatšev saavutti henkilökohtaisen 6-ottelumestaruuden vuonna 1981. Lisäksi hän saavutti kolme lajikohtaista mestaruutta vuosina 1977–1981, viisi EM-hopeaa sekä kaksi EM-pronssia. Neuvostoliiton mestaruuskisojen hopeamitaleja tuli kaikkiaan viisi ja pronsseja kolme.


title: Aleksandr Tkatšev

text: Ohessa Aleksandr Tkatševin telinevoimistelumenestys taulukkomuodossa:


title: I Can’t Stop Drinking About You

text: I Can't Stop Drinking About You on yhdysvaltalaisartisti Bebe Rexhan debyyttisingle hänen I Don't Wanna Grow Up-EP:ltä. Sanoiltaan kappale käsittää laulajan surua ja vihaa avioeron aiheuttamasta runsaasta juopottelusta. Kappale sai pääosin positiivisen vastaanoton musiikkikriitikoilta, jotka kehuivat Rexhan sanoja sekä instrumentaalisuutta kappaleella. Kappale ei ole päässyt Yhdysvaltain Billboard Hot 100-listalle, mutta se on päässyt Bubbling Under-listan sijalle viisitoista, joka toimii 25 kappaleen laajennuksena Hot 100-listalle.


title: I Can’t Stop Drinking About You

text: Digitaalinen latausDigitaalinen lataus – Remiksit


title: Rudolf Peierls

text: Rudolf Peierls (1907–1995) oli saksalaissyntyinen brittiläinen ydinfyysikko. Hän tutki aluksi kiinteän aineen fysiikkaa, mutta kiinnostui 1930-luvulla ydinfysiikasta. Hän osallistui 1940-luvulla Maud-ohjelmaan, joka oli brittiläinen ydinpommihanke. Hankkeen tutkijat siirtyivät 1943 Yhdysvaltojen vastaavaan Manhattan-projektiin.


title: Rudolf Peierls

text: Peierls syntyi Berliinissä juutalaiskäännynnäiseen perheeseen. Hän suoritti yliopistollisen loppututkinnon Berliinin yliopistossa ja alkoi sen jälkeen kiinnostua ydinfysiikasta. Tohtoriksi hän väitteli Werner Heisenbergin ohjauksessa Leipzigin yliopistossa 1920-luvun lopussa. Kun hän vuonna 1933 sai stipendiaatin Cambridgen yliopistoon, hän päätti olla enää palaamatta Saksaan.


title: Rudolf Peierls

text: Peierls nimitettiin 1937 Birminghamin yliopiston matemaattisen fysiikan professoriksi ja edelleen 1963 Oxfordiin ja 1974 Yhdysvaltoihin Seattleen. Maud-ohjelman osana vuodesta 1940 Peierls tutki, miten uraanin isotooppi U-235 voitaisiin erottaa luonnonuraanista.


title: Reserviläiskirje

text: Reserviläiskirje oli Suomen puolustusvoimien vuonna 2015 noin 900 000 reserviläiselle lähettämä tiedote sodan ajan sijoituksesta. Reserviläiskirje pohjautuu puolustusvoimien mukaan vuosina 2010-2013 käynnistettyihin organisaatiouudistukseen. Monet ulkomaiset lehdet väittivät kirjeen liittyvän Ukrainan kriisiin liittyvään kasvaneeseen Venäjän uhkaan ja kyselivät, onko Suomi valmistautumassa Venäjän vastaiseen sotaan. Puolustusvoimat pyysi, etteivät reserviläiskirjeen saaneet levittäisi sen tietoja julkisuuteen esimerkiksi internetissä.


title: Sagelvan kalliopiirrokset

text: Sagelvan kalliopiirrokset sijaitsevat Tømmernesetissä Hamarøyssa Nordlandissa Norjassa. Kalliopiirroksia on vain kaksi ja ne esittävät peuraa. Piirroksien ajotus on noin 8700 BP eli noin 7800 eaa. eli mesoliittinen kivikausi.


title: Sagelvan kalliopiirrokset

text: Piirrokset on piirretty hiomalla gneissisen silokallion pinta rikki käyttäen kivityökaluja. Piirroskohde sijaitsee nykyisen Sagelvan joen läntisellä rannalla, joka viettää jyrkästi jokeen. Sagelva laskee Nervatnetin järven vedet Sagfjordeniin merelle.


title: Sagelvan kalliopiirrokset

text: Norjassa vallitsee melko suuri yksimielisyys siitä, että kalliopiirrokset tehtiin useimmiten veden äärelle. Kuvioiden piirtämisen aikaan merenpinta oli nykyistä ylempänä. Jääkauden jälkeinen maankohoaminen on nostanut piirroskentän korkeuteen, joka on 48 metriä merenpinnan yläpuolella. Jos piirrokset tehtiin aivan vedenpinnan yläpuolelle, ne on voitu tehdä siihen kun meri ulottui tälle korkeudelle tai koska tahansa maankohoamisen laskettua merenrannan kauaksi pohjoiseen. Kuvien tyyli puolestaan viittaa norjalaisiin vanhoihin piirroksiin, joita tehtiin siellä mesoliittisen kivikauden aikana. Jos meri ulottui piirrosten alapuolelle, levisi se myös Nervatnetiin ja sen yläpuolisiin järviin, joita on 9 kilometrin matkalla useita.


title: Sagelvan kalliopiirrokset

text: Piirrokset ajoitetaan tyylinsä perusteella ja maankohoamisen avulla noin 8700 BP eli 7800 eaa.. Skandinavian mannerjäätikkö oli siihen mennessä sulanut Islannin kokoiseksi jäätiköksi, jonka reuna sijaitsi tämän paikan lähettyvillä. Seutu itsessään oli ollut jäätöntä aluetta kauan, joka mahdollisti kasvillisuuden ja eläimistön vallata takaisin Norjan rannikon muita seutuja aikaisemmin. On siten hyvinkin todennäköistä, että myös täällä olisi voinut metsästää peruoja lisäelinkeinona. Vähän matkan päässä sijaitseekin preboreaalisen ilmastokauden asuinpaikka , jolla asian voi todistaa oikeaksi. Pyyntimenetelminä olisivat olleet peurojen pyyntikuoppien käyttö sekä vedestä metsästäminen. Nervatnetin vuono loi peuroille esteen niiden vaelluksilla ja niiden oli ylitettävä se yhdestä neljästä mahdollisesta kapeikosta. Sagelvan kohta oli kapeana siihen paras, ellei vuorovesi aiheuttanut virtauksia. Vuoroveden virtaukset aiheuttivat kapeikossa koskimaisen vuolteen, joka oli vaarallinen peuroille. Silloin olivat muut paikat mahdollisia, mutta ne vaativat pidemmän uintimatkan. Uivia peuroja metsästettiin todennäköisesti veneillä tai kajakeilla. Peuran kuvat liittynevät juuri tällaiseen metsästystapahtumaan.


title: Sagelvan kalliopiirrokset

text: Peurat on piirretty naturalistisesti ja oikean kokoisiksi. Läntinen kuva on 2,77 metriä pitkä ja 1,47 leveä korkea. Toinen peura on osittain sammaleen ja jäkälän peittämä. Se on 2,34 metriä pitkä ja 1,41 metriä leveä.


title: Thong Song

text: Thong Song on yhdysvaltalaisen R&B-artisti Sisqón kappale. Se julkaistiin Sisqón Unleash the Dragon-EP:n toisena singlenä 31. joulukuuta 1999. "Thong Song" sai neljä Grammy-ehdokkuutta sekä muita lukuisia palkintoja. Kappale saavutti Billboard Hot 100-listan sijan kolme, joka on Sisqón uran korkein sijoitus heti "Incompleten" jälkeen. Se oli myös maailmanlaajuisesti kansainvälinen menestys, saavutettuaan sijoituksia kymmenen parhaan joukossa lukuisilla Euroopan singlelistoilla. Listan kärkeen se pääsi muun muassa Ruotsissa ja Norjassa sekä sijalle kolme Isossa-Britanniassa, Alankomaissa ja Tanskassa. Kappale saavutti listan kärjen myös Uudessa-Seelannissa.


title: Burmanjänis

text: Burmanjänis ("Lepus peguensis") on pienikokoinen jänislaji, joka painaa aikuisena 2–2,5 kilogrammaa. Siitä on eri lähteiden mukaan kaksi tai kolme alalajia, jotka elävät Kaakkois-Aasiassa alavilla mailla ja jokilaaksoissa.


title: Simpsonit (26. tuotantokausi)

text: Simpsoneiden 26. tuotantokausi esitettiin Yhdysvalloissa 28. syyskuuta 2014 – 17. toukokuuta 2015.


title: Simpsonit (26. tuotantokausi)

text: Hassu-klovnin isä rabbi Krustofsky kuolee, ja Hassu päättää (jälleen kerran) jäädä eläkkeelle. Lisa pelkää menettävänsä isänsä ja alkaa suojella tätä kaikelta.Homerilla ja Bartilla on vakava riita parsakaalista, koska Bart ei syö sitä. Riita saa Margen lähettämään Homerin ja Bartin isä-poika-laivalle, jotta heidän välinsä parantuisivat.


title: Simpsonit (26. tuotantokausi)

text: Margen voileivät ovat niin suosittuja koululla, että hän perustaa yrityksen ja alkaa myydä niitä.


title: Simpsonit (26. tuotantokausi)

text: Bart ja Lisa joutuvat helvettiin, jossa käydään koulua.


title: Simpsonit (26. tuotantokausi)

text: Homer, Lenny, Carl ja Moe elävät jengielämää "Kellopeliappelsiinin" ja Stanley Kubrickin hengessä.


title: Simpsonit (26. tuotantokausi)

text: Simpsonien perhe kohtaa itsensä menneisyydestä "The Others" -elokuvan parodiassa


title: Simpsonit (26. tuotantokausi)

text: Lisa yrittää estää johtaja Burnsin kaasunporausaikeet, mutta hänen apuun pyytämänsä poliitikko ihastuukin Burnsiin.


title: Simpsonit (26. tuotantokausi)

text: 3000-luvun maailmaa uhkaa katastrofi, jonka Bart on tietämättään laittanut alulle. Bender-robotti matkustaa tulevaisuudesta nykyaikaan tappaakseen Bartin ja muuttaakseen tulevaisuuden.Bartin uusi opettaja osoittautuu erityisen julmaksi tapaukseksi. Simpsonit matkaavat Burning Man -festivaaleille.


title: Simpsonit (26. tuotantokausi)

text: Keski-iän kriisistä kärsivä Homer päättää ostaa basson. Hän kasaa cover-bändin, johon kuuluvat pastori Lovejoy (kitara), tohtori Hibbert (rummut), Kirk Van Houten (koskettimet) ja Apu Nahasapeemapetilon (laulu). Bändin nimeksi tulee Covercraft.


title: Simpsonit (26. tuotantokausi)

text: Marge ei enää päästä Homeria kotiin, kun mies viettää jouluaaton baarissa. Masentunut Homer lähtee kiertelemään jouluista Springfieldiä ilman perhettään.


title: Simpsonit (26. tuotantokausi)

text: Kang ja Kodos kidnappaavat Simpsonit huvipuistoreissulla ja nämä päätyvät eläintarhaan.


title: Simpsonit (26. tuotantokausi)

text: Homer hypnotisoidaan luulemaan, että hän on 10-vuotias. Tämä saa Homerin viettämään enemmän aikaa Bartin kanssa, eikä Bart halua Homerin muuttuvan ennalleen.


title: Simpsonit (26. tuotantokausi)

text: Keksijä Elon Musk saapuu Springfieldiin ja ystävystyy Homerin kanssa.


title: Simpsonit (26. tuotantokausi)

text: Bart ja Lisa säveltävät Springfieldille uuden kansallislaulun. Homer tajuaa olevansa liian lihava ja päättää mennä vertaistukiryhmään.


title: Simpsonit (26. tuotantokausi)

text: Moen baari tuhotaan ja hän päätyy ydinvoimalaan siivoojaksi. Marge alkaa kyyditä ihmisiä maksusta.


title: Simpsonit (26. tuotantokausi)

text: Herra Burns päättä myydä uraania Nigeriaan. Nigerian kuningas (oikeasti Nigeriassa on presidentti) saapuu hänen luokseen vierailulle. Homer saa tehtäväkseen vahtia kuninkaan tytärtä.


title: Simpsonit (26. tuotantokausi)

text: Poliisipäällikkö Wiggum saa vahingossa rakettirepun ja alkaa kutsua itseään taivaspoliisiksi (engl. "Sky Police"). Repun karattua käsistä kirkko palaa ja kirkkovaltuusto alkaa kerätä rahaa laskemalla kortteja kasinolla.


title: Simpsonit (26. tuotantokausi)

text: Duff-mies jää eläkkeelle. Uutta maskottia haetaan kilpailulla, jonka Homer voittaa.


title: Simpsonit (26. tuotantokausi)

text: Marge epäilee Bartia valehtelusta ja alkaa seurata poikaansa joka paikkaan saadakseen pumpattua tästä irti tunnustuksen. Naapurin Flandersit hankkivat koiran, ja Pukin pikku apuri jää vaille Homerin huomiota.


title: Simpsonit (26. tuotantokausi)

text: Springfieldissä otetaan käyttöön kiusaamisen kieltävä laki. Homer joutuu kuntoutukseen kiusattuaan naapurin Flandersia.


title: Simpsonit (26. tuotantokausi)

text: Springfieldin ala-asteesta tulee Lisan aloitteesta Steiner-koulu. Talonmies Willie johdattaa koulun joukkueen matematiikkakilpailuun.


title: Clarksville

text: Clarksville on kaupunki Tennesseen osavaltiossa Yhdysvalloissa. Se on asukasmäärältään osavaltion viidenneksi suurin kaupunki Memphisin, Nashvillen, Knoxvillen ja Chattanoogan jälkeen. Kaupungin asukasluku vuoden 2010 väestönlaskennassa oli 132 957 ja vuoden 2014 arvioitu väkiluku oli 135 990.


title: Amanecer

text: Amanecer on Edurnen kappale, jolla hän edusti Espanjaa vuoden 2015 Eurovision laulukilpailussa Itävallan Wienissä. Kappaleen ovat säveltäneet Tony Sánchez-Ohlsson, Peter Boström ja , ja sen on sanoittanut Sánchez-Ohlsson. Kappale lauletaan espanjan kielellä.


title: Amanecer

text: Kappale pääsi suoraan finaaliin, sillä Espanja on yksi kilpailun suurista rahoittajamaista. Finaalissa Edurne esiintyi numerolla 21. Kappale sai 15 pistettä ja jäi sijalle 21.


title: Give Your Heart a Break

text: Give Your Heart a Break on yhdysvaltalaisen laulaja-lauluntekijä Demi Lovaton kappale. Se julkaistiin toisena ja viimeisenä singlenä hänen kolmannelta, Unbroken-studioalbumilta 23. tammikuuta 2012. Kappaleen sanoittivat ja tuottivat Josh Alexander ja Billy Steinberg. "Give Your Heart a Break" on dancepopballadi, joka sisältää lukuisten instrumenttien kuten rumpujen, viulun ja kielien käyttöä. Kriitikkojen mukaan kahdella jälkimmäisellä soittimella soitetut osuudet muistuttavat niitä, joita käytetään Coldplayn kappaleessa "Viva la Vida".


title: Give Your Heart a Break

text: "Give Your Heart a Break" sai myönteisen vastaanoton musiikkikriitikoilta, jotka ylistivät kappaleen tuotantoa sekä hänen esittämiä sanojaan. Kappale debytoi Billboard Hot 100-listan sijalla seitsemänkymmentäkaksi ja pääsi parhaimmillaan sijalle kuusitoista. Billboard Pop Songs-listalla kappale saavutti listan kärjen. Uudessa-Seelannissa kappale debytoi sijalla kaksikymmentäkaksi ja nousi parhaimmillaan sijalle yhdeksän. Tämä oli ensimmäisen kerta kun Lovatolla on kaksi singleä kymmenen parhaan joukossa samalta albumilta ja samassa valtiossa.


title: Karl Stollery

text: Karl Stollery (s. 21. marraskuuta 1987 Camrose, Alberta, Kanada) on kanadalainen jääkiekkopuolustaja ja olympiamitalisti, joka pelaa KHL-joukkue Jokereissa. Hän on pelannut urallaan aiemmin NHL:ssä 23 runkosarjaottelua tehden kolme syöttöpistettä ja keräten 21 jäähyminuuttia. Stollery oli voittamassa olympiapronssia Pyeongchangin olympiakisoista 2018.


title: Karl Stollery

text: Elite Prospects -sivuston Erik K. Pirin vuonna 2014 tekemän analyysin mukaan Stollery on fiksu kahden suunnan puolustaja, joka syöttää hyvin ja on käyttökelpoinen ylivoimalla. Hän ei ole kovin isokokoinen, mutta pelaa kuitenkin kohtalaisen hyvää fyysistä peliä.


title: Karl Stollery

text: Stollery vietti koko junioriuransa kotikaupungissaan Albertan Camrosessa. Hän aloitti AJHL-junioriliigan Camrose Kodiaksissa kaudella 2004–2005, jossa Stollery voitti liigan mestaruuden, Centennial Cupin sekä Doyle Cupin, jossa AJHL:n mestari kohtaa BCHL:n mestarin. Kaudella 2006–2007 hän oli joukkueen tehokkain puolustaja tehoilla 11+24=35, joilla Stollery jakoi AJHL:n puolustajien pistepörssin kymmenennen sijan Spruce Grove Saintsin Kane Lafranchisen ja Calgary Royalsin Ryan Corryn kanssa. Hän voitti kauden päätteeksi Centennial Cupin ja valittiin AJHL:n eteläisen divisioonan tähdistökentälliseen. Stollery voitti myös Doyle Cupin. Myös kaudella 2007–2008 hän oli Kodiaksin tehokkain puolustaja tehoilla 3+24=27. Stollery voitti kauden päätteeksi Centennial Cupin ja hänet valittiin AJHL:n eteläisen divisioonan tähdistökentälliseen. Stollery voitti myös Doyle Cupin.


title: Karl Stollery

text: Vuodet 2008–2012 Stollery kävi Merrimack Collegea. Hän oli "Freshman -vuotenaan" 2008–2009 joukkueensa tehokkain puolustaja tehoilla 5+11=16. Stollery valittiin kauden päätteeksi Hockey Eastin tulokkaiden tähdistökentälliseen ja akateemiseen tähdistökentälliseen. "Sophomore -vuotenaan" 2009–2010 hän oli Merrimackin tehokkain puolustaja Pat Bowenin kanssa tehoilla 4+15=19. Stollery valittiin kauden päätteeksi Hockey Eastin akateemiseen tähdistökentälliseen. Kesällä 2010 Stollery osallistui Atlanta Thrashersin harjoitusleirille. "Junior -vuotenaan" 2010–2011 hän nousi Merrimackin kapteenistoon ja oli joukkueen tehokkain puolustaja tehoilla 6+21=27. Stollery valittiin Hockey Eastin finaaleiden tähdistökentälliseen. "Senior -vuotenaan" 2011–2012 hänet nimettiin Merrimackin kapteeniksi. Stollery oli jälleen joukkueensa tehokkain puolustaja tehoilla 4+17=21. Hänet valittiin kauden päätteeksi Hockey Eastin toiseen tähdistökentälliseen.


title: Karl Stollery

text: Viimeisen yliopistokautensa päätteeksi, maaliskuussa 2012 Stollery teki amatööritry-out -sopimuksen AHL-joukkue Lake Erie Monstersin kanssa. Hän pelasi loppukeväällä yhdeksän runkosarjaottelua tehopistein 2+5=7. Syyskuussa 2012 Stollery teki Monstersin kanssa vuoden mittaisen jatkosopimuksen. Hänen varsinainen AHL:n tulokaskautensa 2012–2013 toi 72 runkosarjaottelussa tehot 5+29=34, joilla Stollery oli joukkueensa tehokkain puolustaja.


title: Karl Stollery

text: Toukokuussa 2013 Stollery teki vuoden mittaisen ja kaksisuuntaisen sopimuksen Lake Erie Monstersin emojoukkueen, Colorado Avalanchen kanssa. Seura lähetti hänet syksyn 2014 harjoitusleirin päätteeksi Lakersin vahvuuteen. Stollery pelasi siellä suurimman osan kaudesta 2013–2014. Hän debytoi myös Avalanchen NHL-joukkueessa, jossa Stollery pelasi kaksi runkosarjaottelua ilman tehopisteitä. Hän teki NHL-debyyttinsä 11. tammikuuta 2014 vieraissa Minnesota Wildia vastaan. Stollery sai ottelussa jääaikaa 10.55 minuuttia. Hän keräsi teholukeman +1 ja sai myös yhden kahden minuutin jäähyn koukkaamisesta. Heinäkuussa 2014 Stollery teki Avalanchen kanssa vuoden mittaisen, kaksisuuntaisen ja 650 000 dollarin arvoisen jatkosopimuksen.


title: Karl Stollery

text: Alkukauden 2014–2015 Stollery vietti suurimmaksi osaksi Monstersin AHL-joukkueessa. Hän pelasi myös Avalanchessa viisi ottelua ilman tehopisteitä, kunnes NHL:n siirtotakarajalla, maaliskuussa 2015 seura kauppasi hänet San Jose Sharksiin vaihdossa hyökkääjä Freddie Hamiltoniin. Stollery pelasi loppukautensa suurimmaksi osaksi AHL-joukkue Worcester Sharksin vahvuudessa. Hän sai San Josessa tililleen viisi runkosarjaottelua ilman tehopisteitä. Kesäkuussa Stollery teki seuran kanssa vuoden mittaisen jatkosopimuksen. Hän pelasi koko kauden 2015–2016 Sharksin uudessa farmijoukkueessa, San Jose Barracudassa, jonka eniten maaleja tehnyt puolustaja Stollery oli kuudella osumallaan. Hän teki AHL:n runkosarjassa kaikkiaan 24 tehopistettä.


title: Karl Stollery

text: Heinäkuussa 2015 Stollery teki vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen New Jersey Devilsin kanssa. Lokakuussa seura asetti hänet siirtolistalle, mutta koska mikään toinen NHL-seura ei napannut Stollerya vuorokauden kuluessa, Devils lähetti hänet farmijoukkue Albany Devilsin vahvuuteen. Stollery pelasi siellä suurimman osan kaudesta 2016–2017. Hän pelasi kauden aikana NHL:ssä 11 runkosarjaottelua tehden kolme syöttöpistettä. Stollery teki ensimmäisen NHL-tehopisteensä 13. tammikuuta 2017 vieraissa Calgary Flamesia vastaan oltuaan kakkossyöttäjänä Taylor Hallin tekemään ylivoimamaaliin.


title: Karl Stollery

text: Kaudeksi 2017–2018 Stollery siirtyi vuoden mittaisella sopimuksella KHL:n latvialaisjoukkue Dinamo Riian riveihin. Hän edusti joukkuetta kauden aikana myös Spengler Cupissa. Kaudeksi 2018–2019 Stollery siirtyi jatkamaan KHL-uraansa vuoden mittaisella sopimuksella Jokereihin.


title: Karl Stollery

text: Stollery edusti Kanadaa Pyeongchangin olympiakisoissa 2018, jolloin hän voitti pronssia. Stollery pelasi myös Sotši Hockey Openissa, ja Karjala-turnauksessa vuonna 2017.


title: Citroën CX

text: Citroën CX on ranskalaisen Citroënin vuonna 1974 esittelemä iso henkilöauto, joka pysyi tuotannossa Citroënin suurimpana mallina vuoteen 1991 saakka. Sitä valmistettiin 16 vuoden aikana lähes 1,2 miljoonaa kappaletta. CX valittiin Euroopassa Vuoden autoksi vuonna 1975. Malli suunniteltiin seuraajaksi Citroën DS -sarjalle, jonka valmistus lopetettiin 1975.


title: Citroën CX

text: Autoharrastajat pitävät CX:ää viimeisenä ”aitona Citroënina” ennen kuin vuoden 1976 fuusio Peugeot’n kanssa muutti merkin suunnittelupolitiikkaa tavanomaisemmaksi ja yhteisiä ratkaisuja merkkien välillä hakevaksi. PSA-fuusio vakavaraisen Peugeot’n kanssa johtui paljolti juuri CX-mallin kehittämisen ja uuden Aulnay-sous-Bois’n tehtaan rakentamisen vaatimista panostuksista aikana, jolloin maailmantalous kärsi kansainvälisestä öljykriisistä.


title: Citroën CX

text: Citroën CX:ssä käytettiin DS-mallissa esiteltyä, pehmeän ajokäytöksen antavaa kaasunestejousitusta. Auto oli muutenkin mekaanisesti ja hallintalaitteiltaan hyvin uudenaikainen ja omaleimainen. Moottori sijoitettiin DS-mallista poiketen eteen poikittain, minkä ansiosta CX-mallista saatiin parikymmentä senttimetriä DS:ää lyhyempi. Perusmallin takaistuimen jalkatila ei riittänyt vaativaan limousine-käyttöön kuljettajineen, joten autosta esiteltiin akseliväliltään 25 cm pidennetty Prestige-malli. Samaa akseliväliä käytettiin myös farmarimallissa.


title: Citroën CX

text: Aluksi auto tuotiin markkinoille kolmena eri mallina, joissa käytettiin DS-sarjasta tuttuja nelisylinterisiä moottoreita. Perusmallissa CX 2000 Berline oli kaksilitrainen moottori, joka kehitti 102 hevosvoimaa. CX 2000 Economiquessa oli sama moottori mutta polttoaineen säästöä korostava vaihteistovälitys. Tehokkain malli oli 2,2-litrainen CX 2200 Club, joka tarjosi 112 hevosvoimaa. Sen korvasi heinäkuussa 1976 2,4-litrainen CX 2400. Vuonna 1977 esiteltiin 128-hevosvoimainen CX GTi, vuonna 1984 turboahdettu 2,5 litran dieselmalli ja seuraavana vuonna bensiinimoottorilla varustettu GTi Turbo. Vuonna 1987 esitelty uudistettu turbodiesel CX 25 tarjosi aiemman 95 hevosvoiman sijasta 120 hevosvoimaa ja lähes 200 kilometrin huippunopeuden.


title: Citroën CX

text: Kun edeltäjämalli DS:n myynti saavutti huipputasonsa vasta 15 vuotta mallin ensiesittelystä vuonna 1970, CX-mallin myyntimäärän huippu oli jo neljän vuoden kuluttua lanseerauksesta vuonna 1978.


title: Citroën CX

text: Ajon tasaiseksi tekevän kaasunestejousituksen ansiosta CX:n pitkärunkoisesta farmarimallista tuli suosittu sairaankuljetus- ja elokuvauskäytössä. Farmarimallista rakennettiin myös kahdella peräkkäisellä taka-akselilla varustettuja autoja, joita käytettiin kuriiriliikenteessä muun muassa sanomalehtien pikakuljetuksiin ympäri Eurooppaa.


title: Citroën CX

text: Euroopan lisäksi CX:ää myytiin joissakin Aasian ja Etelä-Amerikan maissa. Sitä koottiin Chilen Aricassa vuosina 1978–1984. Australiaan ja Etelä-Afrikkaan CX-autoja tuotiin Ranskasta, kun edeltäjämalli DS:ää oli koottu maissa paikallisesti. Vuonna 1984 Citroën onnistui myymään 2 000 CX:ää Kiinaan ja oli vähällä saada isommankin sopimuksen, joka olisi tuolloin tehnyt mallista Kiinan yleisimmän auton.


title: Mervi Heikkilä

text: Mervi Heikkilä (s. 21. helmikuuta 1974 Alajärvi) on suomalainen kirjailija ja Seinäjoen kaupunginkirjaston kirjastotoimenjohtaja. Hän kirjoittaa pääasiassa lasten- ja nuortenkirjoja.


title: Mervi Heikkilä

text: Heikkilän teos "Louhen liitto" (2015) oli Topelius-palkintoehdokkaana vuonna 2016. Raadin mukaan kirjassa yhdistyvät taidokkaasti arki ja fantasia. Heikkilä hyödyntää kirjassa suomalaista mytologiaa ja kansanperinnettä.


title: Mervi Heikkilä

text: Heikkilä on saanut Suomen kirjastoseuran Jyvä-palkinnon "Kirjastolehden" parhaasta artikkelista vuosina 2003 (yhdessä Kari Levolan kanssa) ja 2007.


title: Mervi Heikkilä

text: Heikkilä on koulutukseltaan filosofian maisteri. Hän asuu Ylistarossa.


title: Adriano Olivetti

text:
Adriano Olivetti (1901–1960) oli italialainen Olivetti-yrityksen perustaja. Hän sai perintönä pienen Torinon lähistöllä sijainneen kirjoituskoneverstaan ja kehitti siitä yhden maailman johtavista konttorikoneyhtiöistä.
Olivetti oli vakaumuksellinen kommunismin vastustaja. Sen vuoksi hän ei hyväksynyt työehtosopimustoimintaa. Sen sijaan hän jakoi työntekijöilleen osan yrityksen voitosta ja otti heidän edustajansa yhtiön hallintoon. Olivetti perusti vuonna 1947 Movimento Comunità -puolueen, jonka aatepohja oli lähellä kristillisdemokraatteja. Sen menestys jäi paikalliseksi.


title: L.A. Beast

text: Kevin Thomas Strahle (s. 6. tammikuuta 1984 Ridgewood, New Jersey), tunnetaan myös nimellä L.A. Beast, on ammattilainen kilpailuhenkinen syöjä joka ylläpitää haastepainotteista kanavaa YouTubessa. Strahle aloitti videoiden kuvaamisen asuessaan Los Angelesissä, Kaliforniassa ennen muuttamistaan takaisin kotikaupunkiinsa Ridgewoodiin, New Jerseyyn, josta hän on muuttanut nykyiseen asuinpaikkaansa Kalifornian Santa Monicaan.


title: L.A. Beast

text: Toukokuussa 2015 hänen kanavallaan oli yli miljoona tilaajaa, yli 150 miljoonaa näyttökertaa sekä hänen kanavansa oli 1 407 tilatuin kanava YouTubessa. Internet-esiintymistensä lisäksi hän on esiintynyt televisio-ohjelmissa The Tonight Show with Jay Leno, The Today Show Australia ja Tosh.O. Strahle on hyvin tunnettu hänen äärimmäisestä kestävyydestään pitkittävissä, kivuliaissa ja näennäisesti mahdottomissa haasteissa.


title: L.A. Beast

text: Strahle ylläpiti aktiivisesti myös onnistuneen lopputuloksen aikaansaanutta kampanjaa, jonka tarkoituksena oli tuoda 1990-luvun alkupuolella valmistettua ja markkinoitua Crystal Pepsi-virvoitusjuomaa takaisin markkinoille. Juoman jälleenmyynti aloitettiin Yhdysvalloissa ja Kanadassa vuonna 2016.


title: Rocco van Rooyen

text: Rocco van Rooyen (s. 23. joulukuuta 1992) on eteläafrikkalainen keihäänheittäjä.


title: Rocco van Rooyen

text: Van Rooyen sijoittui kuudenneksi alle 20-vuotiaiden MM-kilpailuissa 2010. Hän voitti alle 20-vuotiaiden Afrikan-mestaruuden 2011. Hän oli 2014 kuudes sekä Glasgow'n Kansainyhteisön kisoissa että Marrakechin Afrikan-mestaruuskilpailuissa. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.


title: Rocco van Rooyen

text: Van Rooyen heitti ennätyksensä 85,39 Kapkaupungissa 23. toukokuuta 2015.


title: Saša Jovović

text: Saša Jovović (s. 6. syyskuuta 1986 Čačak, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.


title: Saša Jovović

text: Jovović on Borac Čačakin kasvatti. Hän on pelannut urallaan Montenegron pääsarjassa Jezero Plavissa, Rudar Pljevljassa, OFK Grbaljissa, Mornar Barissa sekä OFK Petrovacissa. Jovović oli mukana voittamassa Montenegron tuplamestaruutta Rudar Pljevljassa kaudella 2009–2010. Suomessa hän on aikaisemmin edustanut Ykkösessä kaudella 2013 pelannutta Oulun Palloseuraa. Jovović liittyi Kakkosessa pelanneen PS Kemi Kingsin riveihin loppukaudesta 2014 ja oli tärkeässä roolissa nostamassa joukkuetta Ykköseen, tehden voittomaalin molemmissa nousukarsintaotteluissa Vasa IFK:ta vastaan.


title: Pensasjänis

text: Pensasjänis ("Lepus saxatilis") on Afrikan eteläosissa elävä suurikokoinen jänislaji, joka painaa aikuisena keskimäärin 3,5 kg. Afrikassa elävien jänisten luokittelussa on tapahtunut monia muutoksia; pensasjäniksellä on monia alalajeja.


title: Pensasjänis

text: Pensasjäniksiä tavataan Etelä-Afrikassa, Lesothossa, Namibia]ssa Swazimaassa ja Zimbabwessa.


title: Michael Gove

text: Michael Andrew Gove (26. elokuuta 1967, Edinburgh) on brittiläinen konservatiivipuolueen poliitikko ja Yhdistyneen kuningaskunnan ympäristö-, ravinto- ja maalaisasiain ministeri kesäkuusta 2017 lähtien. Hän toimi oikeusministerinä toukokuusta 2015 heinäkuuhun 2016, ja opetusministerinä vuosina 2010–2014. Parlamenttiin hänet valittiin ensimmäisen kerran vuonna 2005.


title: Michael Gove

text: Yhdistyneen kuningaskunnan EU-kansanäänestystä edeltäneessä kampanjoinnissa Gove oli yksi näkyvimmistä Britannian eroa EU:sta kannattaneista poliitikoista Boris Johnsonin ohella. Hänen on sanottu olleen se, joka sai Johnsonin kääntymään EU-eron kannalle. Johnson oli aiemmin suhtautunut melko myönteisesti Britannian EU-jäsenyyteen.


title: Michael Gove

text: 30. kesäkuuta 2016 Gove yllätti poliittiset piirit vetämällä tukensa pois Johnsonilta ja asettumalla itse ehdolle konservatiivipuolueen puheenjohtajaksi ja Britannian seuraavaksi pääministeriksi. Hän oli siihen asti esiintynyt vankkana Johnsonin tukijana ja sanonut, ettei hänellä ole aikomusta pyrkiä pääministerin virkaan. Johnson sai kuulla Goven päätöksestä median välityksellä ja luopui ehdokkuudestaan muutamaa tuntia myöhemmin. Tapahtumaketju heikensi Goven mainetta, eikä häntä valittu puheenjohtajaksi.


title: Psyyke (yhtye)

text: Psyyke on vuonna 1982 perustettu porilainen rockyhtye, joka oli yksi Suomen ensimmäisiä goottirock/post punk-yhtyeitä yhdessä muun muassa Mustan Paraatin ja toisen porilaisyhtyeen Hexenhausin kanssa.


title: Psyyke (yhtye)

text: Psyyke aloitti toimintansa nimellä Arebeit Macht Frei, joka nopeasti lyheni muotoon Arbeit ja muuttui edelleen yhtyeen nykyiseksi nimeksi. Vuonna 1983 Psyyke julkaisi omakustanteena singlen "Temppeli", B-puolellaan kappale "Neondertal". Pari vuotta myöhemmin yhtye muutti tyyliään Dingon menestyksen ja porirock-buumin myötä pop-vaikutteiseksi ja sai levytyssopimuksen Finnlevyn kanssa. Lopputulokseksi jäi ainoastaan yksi Kräk-levymerkille tehty maxisingle sekä keikkailua Dingon jäähallikiertueen lämmittelijänä, jonka jälkeen yhtye lopetti.


title: Psyyke (yhtye)

text: Vuonna 1984 osa yhtyeen jäsenistä perusti sivuprojektiksi Wolfmenin, josta myöhemmin muodostui soittajien ykkösbändi. Psyyke aktivoitui uudelleen vuonna 1996, jolloin julkaistiin kokoelma-CD "Päästä eläin esiin". Se sisälsi myös yhden kokonaan uuden kappaleen sekä uudet versiot yhtyeen debyyttisinglen kappaleista. Psyyke aloitti keikkailun jälleen 2000-luvulla helsinkiläisen Silent Scream -yhtyeen Matthew Pallasojan innoittamana ja vuonna 2014 Svart Records julkaisi kokoelman, joka sisältää yhtyeen kaiken vuosina 1983–1985 äänittämän materiaalin.


title: Ben Shahn

text: Ben Shahn (12. syyskuuta 1898 Kaunas, Liettua (Venäjän keisarikunta) – 14. maaliskuuta 1969 New York) oli yhdysvaltalainen kuvataiteilija, joka maalasi valokuvamaisen yksityiskohtaisesti ja kuvasi köyhien elämää sosiaalinen realismin näkökulmasta.


title: Ben Shahn

text: Ben Shahn syntyi Kaunasissa, silloisen Venäjän alueella ortodoksijuutalaiseen perheeseen. Lapsuudessaan Liettuassa Shahn joutui todistamaan sekä antisemitismiä, että poliittisia vainoja. Venäjän tsaarin joukot pidättivät Shahnin sosialistisen isän ja hän joutui vangituksi Siperaan. Shahn alkoi jo nuorena poikana vastustamaan yhteiskunnallista epäoikeudenmukaisuutta. Tämä moraalinen näkökulma määritteli koko hänen elämäntyötään. Tutkiessaan nuorukaisena Raamattua hän syytti Jumalaa toimimisesta epäoikeudenmukaisesti hänen iskiessään kuolleeksi miehen, joka ei totellut hänen käskyjään Salomonin temppelissä. Hän palasi synagogaan vasta isoisänsä houkuttelemana.


title: Ben Shahn

text: Shahnin perhe muutti New Yorkiin pojan ollessa kahdeksanvuotias. Shan oli jo Liettuassa ollut kiinnostunut kuvataiteesta piirtäen kirjoihinsa. Shahn sai töitä litografin apulaisena 1919–1922, kunnes aloitti taideopinnot. Hän meni naimisiin Tillie Goldsteinin kanssa, joka oli suffragetti ja poliittinen aktivisti. Hän matkusti pitkään Euroopassa ja Pohjois-Afrikassa tutkien ympäristöjä, ihmisiä ja Euroopan suuria maalauksia. Toisen matkansa aikana vuonna 1928 hän teki yli kaksi sataa akvarellia ja piirustusta.


title: Ben Shahn

text: Shahn sai vaikutteita Georges Rouault´ta ja Diego Riveralta. Esimerkiksi New Yorkin Radio Cityn seinämaalaukset olivat Riveran ja Shahnin yhteistyötä. Hänen muita päätöitään ovat Bronxin postitoimiston freskot ja Washingtonin sosiaaliturvatoimiston seinämaalaukset.


title: Ben Shahn

text: Shahn opiskeli valokuvausta ja sai jonkin verran ohjausta ystävältään valokuvaaja Walker Evansilta. Vuonna 1933 meksikolainen muralisti Diego Rivera palkkasi Shahnin ja muita lupaavia taiteilijoita oppipojikseen tehdessään seinämaalausta vasta valmistuneeseen Rockefeller Centeriin, mutta teos tuhottiin myöhemmin, koska Rivera lisäsi siihen Leninin muotokuvan. Shahn oppi freskomaalauksen taidot. Shahn toteutti useita seinämaalauksia New Dealin Arts Programiin. Hän menestyi vuonna 1936 Jerseyn asukaskeskuksen seinämaalauksen teossa. Shahn ja hänen toinen vaimonsa muuttivat Jerseyn Homesteadiin.


title: Ben Shahn

text: Ben Shahnin tunnetuimmat yhteiskunnaliset kannanotot liittyvät Saccon ja Vanzettin epäoikeudemukaseen oikeudenkäyntiin. 1930-luvulla Shahn toimi myös valokuvaajana ja graafikkona Dew Dealin aikana. Hän pyrki kuvaamaan Yhdysvaltojen Etelän köyhien oloja ja toimi graafikkona Liittoutuneiden joukoissa toisen maailmansodan aikana.


title: Ben Shahn

text: Sodan jälkeen Shahn loittoni taiteessaan yhteiskunnallisesta realismista henkilökohtaisempien ja symbolisten aiheiden pariin. Hänen retrospektiivinen näyttelynsä oli vuonna 1947 New Yorkin MoMA:ssa. Vaikka Shahnin teokset olivat hyvin erilaisia verrattuna ajan abstraktiin ekspressionismiin, ja huolimatta joidenkin kriitikoiden negatiivisista arvioista, Shahnin teokset vetosivat yleisöön laajasti.


title: Ben Shahn

text: Aktiivisena vasemmistolaisena Ben Shahn joutui FBI:n kuulusteltavaksi, joka syytti häntä kommunististen lehtien tekemisestä ja kuulumisesta kommunistisiin järjestöihin 1930-luvulla, vaikka se oli tuolloin laillista. Vuonna 1959 McCarthyn noitavainojen aikaan Shahn kieltäytyi rohkeasti todistamasta epäamerikkalaista toimintaa tutkivassa komiteassa ja suojeli näin muita vasemmistotaiteilijoita. FBI säilytti ja piti yllä häntä koskevaa kansiota Ben Shahnin kuolemaan asti.


title: Ben Shahn

text: Ben Shahnin kuusi maalausta oli esillä Helsingin Taidehallissa vuonna 1954 järjestetyssä kiertonäyttelyssä Kaksitoista nykyaikaista amerikkalaista maalaria ja kuvanveistäjää. Yksi niistä oli maalaus "Hitsaajat" (1944).


title: Kiinanjänis

text: Kiinanjänis ("Lepus sinensis") on pienikokoinen jänislaji, joka painaa aikuisena 1,2-2 kg. Sen selkäpuoli ja rinta ovat kastanjanruskeat, häntä ruskea ja vatsapuoli vaaleampi. Korvien kärjissä on kolmiomaiset kuviot. Karva on lyhyttä, suoraa ja melko karkeaa.


title: Kiinanjänis

text: Kiinanjäniksiä tavataan Kiinassa Jangtse-joen eteläpuolella, Taiwanissa ja Vietnamissa.


title: Satu Kettunen

text: Satu Kettunen (s. 1979) on suomalainen kuvittaja. Hän sai vuoden 2015 Rudolf Koivu -palkinnon kirjoittamastaan ja kuvittamastaan lastenkirjasta "Otso Aarnisen salaperäinen seikkailu" (Tammi, 2014)


title: Satu Kettunen

text: Kettunen on opiskellut taidekasvatusta ja vaatesuunnittelua Taideteollisessa korkeakoulussa. Hänen kuvituksiaan on julkaistu useissa lehdissä, ja hän on osallistunut useisiin näyttelyihin.


title: I Am Yours (The Makemakesin kappale)

text: I Am Yours on The Makemakesin esittämä kappale, joka edusti Itävaltaa vuoden 2015 Eurovision laulukilpailussa.


title: I Am Yours (The Makemakesin kappale)

text: Kappale pääsi suoraan kilpailun finaaliin, koska Itävalta oli voittanut edellisen vuoden kilpailun. Se sijoittui finaalissa jaetulle viimeiselle sijalle Saksan kanssa, eikä saanut ainuttakaan pistettä.


title: Riina Vuokko

text: Riina Vuokko (s. 5. syyskuuta 1975) on kirjallisuuden suomentaja, joka kääntää erityisesti kiinankielistä kirjallisuutta suoraan kiinasta.


title: Riina Vuokko

text: Vuonna 2014 Vuokolle myönnettiin kirjallisuuden valtionpalkinto Mo Yanin romaanin "Seitsemän elämääni" suomennoksesta. Vuonna 2015 hän sai ensimmäistä kertaa myönnetyn Jarl Hellemann -palkinnon Mo Yanin "Viinamaa"-teoksen suomentamisesta.


title: Riina Vuokko

text: Vuokko valmistui humanististen tieteiden kandidaatiksi Itä-Aasian tutkimuksesta Helsingin yliopistosta vuonna 2001.


title: Triumph Herald

text: Triumph Herald on brittiläisen Standard-Triumph-yhtiön vuonna 1959 esittelemä henkilöautomalli, joka oli tuotannossa 1970-luvun alkuun saakka. Kaksiovinen, takavetoinen pienehkö auto oli Suomessakin hyvin yleinen 1960-luvulla, ja jonkin verran myytiin myös sen coupe-, farmari-, paketti- (Courier) ja avomallia.


title: Triumph Herald

text: Auton muotoilijana toimi italialainen Giovanni Michelotti. Alun perin malli oli tarkoitus tuoda markkinoille yhtiön toisen merkin alla, nimellä "Standard Herald", mutta lopulta urheilullisemman Triumph-merkin imago todettiin sopivammaksi. Standard-automerkki lakkautettiinkin 1960-luvun alkuvuosina.


title: Triumph Herald

text: Kaikkien panosten laittaminen yhteen kiireisesti suunniteltuun massatuotantomalliin oli taloudellisesti raskasta Standard-Triumphille. Heraldin kustannusrakenne oli varsin epäkannattava, ja kaavailtu Yhdysvaltojen markkinoiden valloitus kaatui jälleenmyyjäverkoston murenemiseen.


title: Triumph Herald

text:
Heraldin moottoria isonnettiin ja tehoa tuli lisää, josta mallinimen perään 13/60. Nelisylinterisen 1 296 cm³ rivimoottorin suurin teho on 45 kW (61 hv, DIN). Suurin vääntömomentti on 10,1 kilopondimetriä DIN eli 99 Nm. Autossa on neljä vaihdetta, joista 2–4 on synkronoitu ja ykkönen synkronoimaton. Herald 13/60 painaa 850 kiloa.
Triumph Herald oli niin pieni sisätiloiltaan, että se rekisteröitiin Suomessa vain neljälle. Auto on myös meluisa.


title: Triumph Herald

text: Triumph Heraldin kääntöympyrä on hyvin pieni johtuen etupyörien poikkeuksellisen isosta kääntyvyydestä. Ohjaus on nopea ja tarkka, tosin huonopintaisella tiellä ohjaus saattaa lyödä käsille. Heiluriakselistosta johtuen kaarreajo-ominaisuudet ovat varsin äkkinäiset nopeassa ajossa. Kulutus on melko iso pikkuautoksi, koeajossa keskimäärin 11,9 litraa superbensiiniä /100 km.


title: Triumph Herald

text: Triumph Herald 13/60 kiihtyi 0–50 km/h 4,9 sekunnissa, 0–80 km/t 11,1 sekunnissa ja 0–100 km/h 18,6 sekunnissa Tekniikan Maailman 9/1968 koeajossa. Huippunopeus on 133,3 km/h.


title: Triumph Herald

text: Triumph Herald 13/60 maksoi Suomessa vuonna 1968 9970 markkaa.


title: Triumph Herald

text: Triumph Herald herätti Suomessa suurta kiinnostusta heti tuoreeltaan, ja siitä tuli koko 1960-luvun ajaksi Triumphin myydyin malli. Sen kanssa samassa hinta- ja kokoluokassa kilpailivat muiden muassa Fiat 1100, Hillman Imp, Moskvitš Elite, Renault 8, Škoda 1000 MB ja Volkswagen Kupla. Heraldin farmarimallia rekisteröitiin runsaasti pakettiautoksi ns. piilofarmareina. Maahantuojana toimi Sisun valmistaja Oy Suomen Autoteollisuus Ab.


title: Triumph Herald

text: Hinnaltaan kilpailukykyinen Herald muodosti yksinään suurimman osan Triumphin henkilöautokannasta Suomessa, ja sen viimeinen versio 13/60 meni hyvin kaupaksi vielä 1970-luvun alkuvuosina, vaikka auton ensiesittelystä oli kulunut jo toistakymmentä vuotta. Heraldin seuraajaksi tuli 1970-luvun alussa Triumph Toledo, jonka myynti ei yltänyt lähellekään Heraldin lukuja. Triumphin maahantuonti Suomeen päättyi vuonna 1976.


title: Triumph Herald

text:
Triumph Heraldin runkoa ja tekniikkaa hyödyntäen tuotiin markkinoille myös muita malleja: kuusisylinterinen "Triumph Vitesse" (1962–1971), kaksipaikkainen avo-roadster "Triumph Spitfire" (1962–1980) ja kaksipaikkainen urheiluauto "Triumph GT6" (1966–1973). Muunnelmien teko oli helppoa, sillä erilliskorin osat kiinnitettiin runkoon pulteilla. Tämä oli harvinaista aikana, jolloin useimmat uudet henkilöautomallit perustuivat jo itsekantavaan koriin. Bond Cars valmisti Heraldiin pohjautuvaa coupé-malliaan "Bond Equipe" vuodesta 1963 vuoteen 1970.
Heraldin erikoisuuksia olivat ennätyksellisen pieni kääntösäde ja etupuskurin kohdalta saranoitu korin etuosa, joka kääntyi kokonaisuudessaan eteenpäin tavanomaisen konepellin sijasta.


title: Triumph Herald

text: Triumph Heraldin myöhempiä malliuudistuksia olivat "Herald 1200" (1962–1970), urheilullinen "Herald 12/50 Skylight Saloon" (1963–1967) ja "Herald 13/60" (1967–1971).


title: Triumph Herald

text: Triumph Heraldia valmistettiin Coventryn tehtaan ohella myös Intiassa ( aluksi nimellä Standard Herald ja myöhemmin Standard Gazelle ), Australiassa (nimellä Triumph 12/50), Uudessa-Seelannissa, Irlannissa, Maltalla sekä kahdessa tehtaassa Perussa.


title: Siim

text: Siim on virolainen etunimi:


title: Ahto Numminen

text: Ahto Teodor Numminen (31. maaliskuuta 1908 Hollola – 15. joulukuuta 1984 Helsinki) oli suomalainen heraldikko ja graafinen suunnittelija. Numminen on suunnitellut Kauniaisten vaakunan ja alkuperäisen Keski-Suomen maakuntatunnuksen, joka on metso. Hän on suunnitellut uudelleen 1967 vanhan pohjalta Lahden vaakunan. Hän on ollut opettajana Lahden Taideteollisessa oppilaitoksessa.


title: Ahto Numminen

text: Yhdessä Olof Erikssonin kanssa hän on tehnyt "Tekstauskirjan" (Otava, 1960).


title: Sheila Young

text: Sheila Grace Young-Ochowicz (o.s. Young, s. 14. lokakuuta 1950 Birmingham, Michigan) on yhdysvaltalainen pikaluistelun ja ratapyöräilyn moninkertainen arvokisamitalisti.


title: Sheila Young

text: Young saavutti Innsbruckin olympialaisissa 1976 kultaa 500 metrin luistelussa ajalla 42,76, hopeaa 1 500 metrillä ajalla 2.17,06 ja pronssia 1 000 metrillä ajalla 1.29,14. Sapporon olympialaisissa 1972 hän oli 500 metrillä neljäs. Hän voitti sprinttimaailmanmestaruuden Oslossa 1973, Göteborgissa 1975 ja Berliinissä 1976 sekä sijoittui seitsemänneksi 1981 ja kahdeksanneksi 1972. Yleisluistelun MM-kilpailuissa hän sai pronssia 1975 ja 1976 sekä sijoittui neljänneksi 1974.


title: Sheila Young

text: Young voitti eräajon maailmanmestaruuden San Sebastiánissa 1973, Monteroni di Leccessä 1976 ja Brnossa 1981. Hän sai samassa lajissa MM-hopeaa 1982 sekä MM-pronssia 1972 ja 1975. Eräajon Yhdysvaltojen-mestaruuden hän voitti 1971, 1973, 1976 ja 1981.


title: Micheal Haley

text: Micheal Haley (s. 30. maaliskuuta 1986) on kanadalainen jääkiekkoilija, joka pelaa San Jose Sharksin organisaatiossa.


title: Micheal Haley

text: Haley siirtyi 19. toukokuuta 2008 vapaana agenttina kahden suunnan sopimuksella New York Islandersiin. Kauden 2009–2010 aikana Haley teki debyyttinsä NHL:ssä New Jersey Devilsiä vastaan 10. huhtikuuta 2010. Hän tappeli ottelussa Rod Pelleytä vastaan. Ensimmäisen maalinsa NHL:ssä Haley teki 11. helmikuuta 2011 Pittsburgh Penguinsin maalivahti Brent Johnsonia vastaan. Saman ottelun aikana hän keräsi 39 rangaistusminuuttia.


title: Micheal Haley

text: 1. heinäkuuta 2012 Haley teki vapaaksi agentiksi siirryttyään kahden vuoden sopimuksen toisen New Yorkista kotoisin olevan joukkueen Rangersin kanssa.


title: Micheal Haley

text: Haley teki vuoden sopimuksen San Jose Sharksin kanssa 10. heinäkuuta 2014.


title: Äijö

text: Äijö on suomalainen sukunimi. Se on seuraavien henkilöiden sukunimi:


title: Fluorietanoli

text: Fluorietanoli (CHOF) on etanolin fluorattuihin johdannaisiin kuuluva orgaaninen yhdiste. Yhdistettä on käytetty jyrsijämyrkkynä, mutta nykyään sillä ei sen suuresta myrkyllisyydestä johtuen ole juurikaan käyttökohteita.


title: Fluorietanoli

text: Fluorietanoli on huoneenlämpötilassa väritöntä nestettä. Se liukenee erittäin hyvin veteen ja moniin orgaanisiin liuottimiin kuten etanoliin, dietyylieetteriin ja kloroformiin. Hyvin elektronegatiivisen fluoriatomin aiheuttaman induktiivisen efektin vuoksi yhdiste on etanolia happamampi ja sen pK-arvo on 14,4. Fluorietanolin reaktiot ovat tyypillisiä alkoholeille ja se esimerkiksi voidaan hapettaa fluoriasetaldehydiksi ja edelleen fluorietikkahapoksi. Karboksyylihappojen kanssa se muodostaa estereitä, alkeenien kanssa eettereitä ja isosyanaattien kanssa karbamaatteja.


title: Fluorietanoli

text: Fluorietanoli on erittäin myrkyllistä ja sen LD-arvo hiirillä on 10 mg/kg. Yhdisteen myrkyllisyys johtuu siitä, että se hapettuu elöimissä alkoholidehydrogenaasin vaikutuksesta fluorietikkahapoksi, joka on voimakas sitruunahappokierron inhibiittori.


title: Fluorietanoli

text: Fluorietanolia voidaan valmistaa kaliumfluoridin ja 2-kloorietanolin välisellä reaktiolla 145 °C:n lämpötilassa glykolien toimiessa liuottimena. Muita tapoja valmistaa yhdistettä ovat esimerkiksi etyleenioksidin ja vetyfluoridin välinen reaktio tai kloorietyyliasetaatin tai bromietyyliasetaatin fluoraus elohopea-, hopea- tai kaliumfluoridin avulla.


title: Fluorietanoli

text: Fluorietanolia on aikaisemmin käytetty jyrsijämyrkkynä. Lisäksi F-isotoopilla isotooppileimattua fluorietanolia on käytetty radiodiagnostiikassa.


title: Ahto (sukunimi)

text: Ahto on suomalainen sukunimi. Se on seuraavien henkilöiden sukunimi:


title: Eriah Hayes

text: Eriah Joseph Hayes (s. 7. heinäkuuta 1988) on yhdysvaltalainen jääkiekkoilija, joka pelaa San Jose Sharksin organisaatiossa.


title: Eriah Hayes

text: 5. huhtikuuta 2013 San Jose Sharks kiinnitti Hayesin vapaiden pelaajien markkinoilta tulokassopimuksella. 3. tammikuuta 2014 36 pelatun AHL-pelin jälkeen Hayes nostettiin Worcester Sharksista San Josen NHL-kokoonpanoon. Myrskyn vuoksi Hayes ei ehtinyt pelaamaan 4. tammikuuta pelattuun otteluun Colorado Avalanchea vastaan, mutta 6. tammikuuta hän pääsi tekemään debyyttinsä NHL:ssä San Josen voitettua Chicago Blackhawksin rangaistuslaukauksilla lukemin 3-2. 30. tammikuuta Hayes teki ensimmäisen maalinsa NHL:ssä Calgary Flamesin maalivahti Karri Rämöä vastaan.


title: Eriah Hayes

text: 11. lokakuuta 2014 San Josen toimitusjohtaja Doug Wilson ilmoitti Hayesin tiputtamisen takaisin Worcesteriin.


title: Johanna Basford

text: Johanna Basford on skotlantilainen kuvittaja, joka on tullut tunnetuksi aikuisille suunnatuista värityskirjoistaan. Niistä ensimmäinen, vuoden 2013 "Secret Garden", on julkaistu yli 20 kielellä ja sitä on myyty maailmanlaajuisesti 1,4 miljoonaa kappaletta.


title: Johanna Basford

text: Basford on valmistunut Dundeen yliopistoon kuuluvasta Duncan of Jordanstone College of Art and Designista vuonna 2005.


title: Lipasti

text: Lipasti on suomalainen sukunimi. Se on seuraavien henkilöiden sukunimi:


title: Olavi Huikari

text: Ransa Olavi Huikari (26. maaliskuuta 1923 – 2. toukokuuta 2015) oli suomalainen metsätieteilijä ja professori. Hän oli suometsätieteen professori, Metsäntutkimuslaitoksen ylijohtaja.


title: Kalajoen kirjasto

text: Kalajoen kirjasto sijaitsee Kalajoen keskustassa. Kirjastolla on toimipiste myös Himangalla. Kalajoella on myös kirjastoauto. Kalajoen kirjasto on Oulun läänin vanhin kirjasto Pyhäjoen kirjaston kanssa.


title: Kalajoen kirjasto

text: Kirjasto sai alkunsa vuonna 1849 Pohjalaisen Osakunnan ylioppilaiden toimesta, kun he toimittivat Kalajoelle 25 nidettä käytettäväksi. Kyseinen kirjastotoiminta jäi kuitenkin lyhytikäiseksi. 1865 alettiin seurakunnan varoilla perustaa kirjastoa. Projektia johti pastori K. Blåfeld. 1877 perustettiin toimikunta parantamaan kulunutta kokoelmaa.


title: Kalajoen kirjasto

text: 1967 kirjasto avattiin kunnan uuden virastotalon tiloissa. 1970-luvulla pääkirjaston lisäksi toimi myös kahdeksan sivukirjastoa. 1977 kirjasto sai toimitilat uudesta yläasteen rakennuskompleksista. Samana vuonna Kalajoelle hankittiin kirjastoauto, jolloin sivukirjastojen toiminta väheni. 40 prosenttia kaikista kirjaston lainoista tehtiin kirjastoauton kautta vuonna 1978.


title: Kalajoen kirjasto

text: Uusissa tiloissa kirjaston toiminta laajeni. 80-luvulla aloitettiin äänitteiden ja videoiden lainaus. 1990-luvulla taidenäyttelyistä oli tullut kiinteä osa kirjaston toimintaa.


title: Kalajoen kirjasto

text: Vuonna 2014 Kalajoen kirjaston kokoelmiin kuului 119 181 kirjaa. E-kirjoja oli 222 kappaletta. Kaikkien aineistojen kokonaislainausmäärä oli 208 788 kappaletta.


title: Kalajoen kirjasto

text: Kirjastoissa järjestetään lasten satutunteja, taidenäyttelyjä, nukketeatteria, toiverunoja ja -lauluja, lainan päivä, poistomyyntiä ja mediataitoviikko. Myös lukupiirejä on tarjolla.Kalajoen kirjaston sivut


title: Alikoski

text: Alikoski on suomalainen sukunimi. Se on seuraavien henkilöiden sukunimi:


title: Kytömäki

text: Kytömäki on suomalainen sukunimi. Se on seuraavien henkilöiden sukunimi:


title: Akkanen

text: Akkanen on suomalainen sukunimi. Se on seuraavien henkilöiden sukunimi:


title: Kasper (täsmennyssivu)

text: Kasper tarkoittaa muun muassa seuraavia:


title: Jari Kronholm

text: Jari "Epe" Kalevi Kronholm on suomalainen punk-laulaja, joka tunnetaan Lama-yhtyeestä, joka toimi vuosina 1979–1982 ja on soittanut reunion-konsertteja tämän jälkeen. Hän toimi myös Musta Paraati -yhtyeen kolmantena laulajana vuosina 1984–1985 laulaen yhtyeen toisella albumilla "Käärmeet", sekä Satelliitti-yhtyeessä 1980-luvun loppupuolella ja The Ruts-coveryhtye Rude Boysissa.


title: Jari Kronholm

text: Lama-yhtyeen diskografia


title: Ahrenberg

text: Ahrenberg on muun muassa seuraavien henkilöiden sukunimi:


title: Noita (albumi)

text: Noita on Korpiklaanin yhdeksäs studioalbumi, joka julkaistiin 1. toukokuuta 2015.


title: Heinrich-Böll-säätiö

text: Heinrich-Böll-säätiö () on maailman suurin vihreä ajatushautomo. Ajatushautomotoiminta sai alkunsa vuonna 1987, ja nykyisen muotonsa säätiö sai vuonna 1997 kolmen saksalaisen vihreän säätiön yhdistyessä. Säätiö on nimetty kirjailija Heinrich Böllin mukaan.


title: Heinrich-Böll-säätiö

text: Tällä hetkellä säätiöllä on toimistoja yli 30 maassa ympäri maailman.


title: Mäkilä (Tuntematon sotilas)

text: Mäkilä on kuvitteellinen henkilö Väinö Linnan romaanissa "Tuntematon sotilas". Hän on alikersantti, joka toimii komppanian talousaliupseerina.


title: Mäkilä (Tuntematon sotilas)

text: Alikersantti Mäkilä esitellään romaanin ensimmäisen luvun III osassa, jossa hän ajautuu riitaan Hietasen kanssa, koska hän ei kapteeni Kaarnan käskystä huolimatta suostu luovuttamaan uusia saappaita sotamies Saloselle. Mäkilän kerrotaan olevan kotoisin Laihialta suuresta maalaistalosta. Laihialaiseen tapaan hän on hyvin saita. Mäkilä on myös romaanin ainoa uskovainen. Kenttähartaudessa hänen kerrotaan laulavan virsiä kauniilla äänellä. Kesällä 1942 Mannerheimin syntymäpäivänä romaanin 10. luvussa puolijoukkue varastaa Mäkilältä keittoastian tehdäkseen kiljua, mitä Mäkilä paheksuu Hietaselle hänen palauttaessaan astian. Mäkilä suostuu kuitenkin antamaan Hietaselle yhden silakan tämän krapulan vuoksi. Mäkilä kaatuu romaanin 14. luvussa viedessään kesällä 1944 ruokaa etulinjaan sotamies Uusitalon sijaan. Hänen viimeiset sanansa on suunnattu hevoselle: "Älä pelkää! Mennähän rauhas ei s'oo ihmises se on suuremmas käres."


title: Mäkilä (Tuntematon sotilas)

text: Ilkka Malmberg näkee "Tuntematonta sotilasta" analysoivassa teoksessaan Mäkilän kuolemassa kristusmaisia piirteitä. Mäkilä kuolee ikään kuin Uusitalon puolesta ja hänen viimeiset sanansa muistuttavat Jeesuksen viimeisiä sanoja. Malmbergin mukaan uskonnollisuus on romaanissa monopolisoitu Mäkilälle.


title: Mäkilä (Tuntematon sotilas)

text: Edvin Laineen vuonna 1955 ohjaamassa elokuvassa "Tuntematon sotilas" Mäkilää näytteli Vilho Siivola. Rauni Mollbergin vuonna 1985 ohjaamassa uudemmassa filmatisoinnissa hahmoa näytteli Jaakko Kuusisaari.


title: Lomapainajainen

text: Lomapainajainen () on vuonna 2014 ensi-iltansa saanut Frank Coracin ohjaama romanttinen komediaelokuva. Se on Adam Sandlerin ja Drew Barrymoren kolmas yhteistyössä syntynyt elokuva – kaksi ensimmäistä ovat "The Wedding Singer" ja "Aina eka kerta". "Lomapainajainen" menestyi heikosti Yhdysvalloissa, mutta ulkomailla yleisömenestys oli parempi.


title: Lomapainajainen

text: Huonojen sokkotreffien jälkeen yksinhuoltajat Lauren ja Jim sopivat yhden asian: he eivät tapaa toisiaan enää koskaan. Kohtalon oikusta heidän tiensä kuitenkin kohtaavat, kun he ovat kirjautumassa sisään samaan hotelliin lastensa kanssa Afrikassa. Unelmaloman sijaan perheet joutuvat jakamaan ylellisen sviitin ja ovat jumissa toistensa seurassa viikon ajan.


title: Paadjärvi

text: Paadjärvi (myös "Paatjärvi", ; ) on kylä ja rautatieasema Karjalan tasavallan Prääsän piirin Tšalnan kunnassa Venäjällä. Kylä sijaitsee Ala-Paatjärven (ven. "Nižneje Padozero") länsirannalla 16 kilometriä Tšalnasta länteen. Kylässä on kuusi vakituista asukasta (vuonna 2012).


title: Paadjärvi

text: Ylä- ja Ala-Paadjärven rannoilta on löydetty useita kivikautisia asuinpaikkoja. Äänisenrannan piirin Viitanan kyläneuvostoon kuulunut Paadjärven metsätyömaa mainitaan vuoden 1933 asutusluettelossa. Toisen maailmansodan jälkeen kylä sekä Petroskoin ja Suojärven väliselle radalle perustettu rautatieasema kuuluivat Tšalnan taajamaneuvostoon. Paadjärvellä asui inkerinsuomalaisia, joita on haudattu kylän lähellä sijaitsevalle hautausmaalle. Lähistöllä on myös sodan aikana internoitujen saksalaisten hautausmaa. Nykyään kylä koostuu puutarhapalstojen ympäröimistä kesämökeistä.


title: Paadjärvi

text: Paadjärven kylään on linja-autoyhteys Petroskoista. Sen palveluihin kuuluvat kauppa ja yleisöpuhelin. Rautatieasemalla ei ole enää henkilöliikennettä.


title: Paadjärvi

text: Karjalan tasavallassa on myös toinen Paadjärvi (Patajärvi, Patojärvi) sekä samanniminen entinen venäläinen kylä. Se sijaitsee Kentjärven kunnassa.


title: Lentopallon maailmanliiga 2015

text: Lentopallon maailmanliigassa pelaa kaudella 2015 32 joukkuetta. Alkusarja pelataan kolmessa ryhmässä, ja ryhmät jaetaan 2-3 lohkoon. Edelliskaudesta lisäystä on 4 joukkuetta ja 3.ryhmässä on kolme lohkoa edelliskauden kahden sijaan. Maailmanliigan lopputurnaus pelataan Brasiliassa, Rio de Janeirossa 15. - 18.heinäkuuta. Ensikertalaisina mukana ovat Kazakstan ja Montenegro. Aiemmin kilpailuun osallistuneista maista Saksa ei ole tällä kertaa mukana.


title: Lentopallon maailmanliiga 2015

text: Maailmanliigaan ei järjestetty erillisiä karsintaturnauksia. Edelliskauden 28 joukkueen lisäksi mukaan kelpuutettiin vuoden 2014 Euroopan liigan kaksi parasta joukkuetta – Montenegro ja Kreikka, Aasian Cupin 2014 voittaja Kazakstan sekä vuoden 2013 Afrikan mestari Egypti. Saksan paikan maailmanliigassa sai Venezuela.


title: Lentopallon maailmanliiga 2015

text: Sijoituksen lohkossa määrää ensisijaisesti voitettujen otteluiden määrä ja vasta niiden ollessa tasan ottelupisteet.


title: Lentopallon maailmanliiga 2015

text: Ryhmän lopputurnaus pelattiin Bratislavassa, Slovakiassa 4.-5.heinäkuuta. Isäntäjoukkueen lisäksi turnaukseen pääsivät 3.ryhmän lohkovoittajat. Turnauksen voittaja nousi seuraavaksi kaudeksi 2.ryhmään.


title: Lentopallon maailmanliiga 2015

text: Ryhmän lopputurnaus pelattiin Varnassa, Bulgariassa 10.-11.heinäkuuta. Isäntäjoukkue oli itseoikeutetusti mukana turnauksessa, johon lisäksi pääsivät ryhmän lohkovoittajat. Turnauksen voittaja Ranska nousi 1. ryhmään kaudeksi 2016 ja osallistuu vuoden 2015 maailmanliigan lopputurnaukseen.


title: Lentopallon maailmanliiga 2015

text: Liigan lopputurnaus pelataan Rio de Janeirossa, Brasiliassa 15.–19. heinäkuuta. Turnauksessa pelaavat isäntäjoukkue Brasilian lisäksi 1.ryhmän molempien lohkojen kaksi parasta joukkuetta sekä 2.ryhmän lopputurnauksen voittaja.


title: Lentopallon maailmanliiga 2015

text: Suomen joukkue lentopallon Maailmanliigassa 2015


title: Silvun kuppikivi

text: Silvun kuppikivi on Parikkalassa sijaitseva suuri kuppikivi. Kivi sijaitsee lähellä Venäjän rajaa noin 400 metrin päässä Simpelejärven Kukkarolahden pohjukasta länteen viettävällä rinteellä metsitetyn entisen pellon yläreunassa. Peltoa reunustanut kiviaita kiertää kiven niin että kivi jää aidan ulkosyrjälle. Kivi on kooltaan noin 4 x 4 x 6 metriä ja se on haljennut kahtia siten että halkeamaan on muodostuneet luonnonportaat joita pitkin pääsee kiven laelle. Kivellä olevat 7–8 kuppia ovat halkaisijaltaan 6-11 senttimetriä ja syvyyttä kupeilla on 2–9 senttimetriä. Kupit sijoittuvat kiven lounaisosaan noin yhden metrin pituiselle alueelle.


title: Hätäkeskuslaitos

text: Hätäkeskuslaitos () on Suomessa toimiva valtion virasto, jonka tehtävänä on ottaa vastaan ihmisten, omaisuuden ja ympäristön turvallisuuteen liittyviä hätäilmoituksia ja välittää ne edelleen auttavalle viranomaiselle.


title: Hätäkeskuslaitos

text: Suomessa hätäkeskukset ovat moniviranomaiskeskuksia, joissa avun hätätilanteeseen saa yhdellä puhelinsoitolla yhdestä numerosta. Suomen hätäkeskuksien kautta avun saa poliisin, pelastus-, terveys- ja sosiaalitoimen hätätilanteisiin. Ahvenanmaalla on erillinen hätäkeskus, joka toimii Ahvenanmaan maakunnan hallituksen alaisuudessa. Meripelastuksella on Suomessa omat hälytyskeskuksensa ja erillinen hätänumero, 0294 1000. Satelliittipuhelimesta voi soittaa hätäkeskuslaitokselle Keravalle satelliittipuhelinnumeroon +358 92 3550545. Puhelu ei ole maksuton eikä sitä ensisijaisteta muihin liikkeellä oleviin puheluihin mitenkään. Lisäksi numeroon +358 92 3550545 ei voi lähettää tekstiviestejä.


title: Hätäkeskuslaitos

text: Vuosittaista hätänumeropäivää vietetään 11. helmikuuta ("11"."2".). Hätänumeropäivänä henkilöitä kehotetaan parantamaan turvallisuuttaan esimerkiksi tarkistamalla tai vaihtamalla palovaroittimen pariston sekä kiinnittämällä huomiota teemoittain vaihtuvaan aiheeseen. Vuonna 2011 aiheena oli Arjen turvallisuus ja vuonna 2012 "Arjen sankari".


title: Hätäkeskuslaitos

text: Hätäkeskuslaitoksen johtajana toimii Martti Kunnasvuori.


title: Hätäkeskuslaitos

text: Vuoden 2011 hallitusohjelmaan pohjautuneessa hätäkeskusuudistuksessa keskusten lukumäärää laskettiin, jolloin sijoituspaikkakunnista tuli Kerava, Kouvola, Kuopio, Oulu, Pori, Turku ja Vaasa. Myöhemmin Kouvolan hätäkeskus yhdistettiin Kuopion hätäkeskukseen.


title: Hätäkeskuslaitos

text: Vuodesta 2011 lähtien useita hätäkeskuksia on lakkautettu. Esimerkiksi Lapin hätäkeskus liitettiin Oulun hätäkeskukseen, Keski-Suomen hätäkeskus Jyväskylässä lakkautettiin syksyllä 2014 ja liitettiin Vaasan hätäkeskukseen. Kuopion hätäkeskuksen myötä Etelä-Savon hätäkeskus lakkautettiin 28.11.2012, Pohjois-Karjalan hätäkeskus lakkautettiin 21.11.2012 ja Kaakkois-Suomen hätäkeskus lakkautettiin 4.12.2012.


title: Hätäkeskuslaitos

text: Suomessa on käytössä kuusi hätäkeskusta 25.11.2014 valmistuneen hätäkeskusuudistuksen jälkeen.Oulun hätäkeskus on aloittanut toimintansa 8.11.2012.Kuopion hätäkeskus on aloittanut toimintansa 4.12.2012.Porin hätäkeskus on aloittanut toimintansa 19.11.2013.


title: Hätäkeskuslaitos

text: Keravan hätäkeskus on aloittanut toimintansa 18.3.2014.Turun hätäkeskus on aloittanut toimintansa 8.4.2014.Vaasan hätäkeskus on aloittanut toimintansa 25.11.2014.


title: Hätäkeskuslaitos

text: Hätäkeskuslaitoksen johto työskentelee keskushallinnossa Porissa.


title: Frank Whittle

text: Frank Whittle (1907–1996) oli brittiläinen lentokoneinsinööri, joka oli kehittämässä suihkulentokonetta ennen toista maailmansotaa ja sen aikana.


title: Frank Whittle

text: Whittle oli auksi Kuninkaallisten ilmavoimien RAF:n mekaanikko, mutta hänet komennettiin Cambridgeen jatko-opintoihin ja ylennettiin upseeriksi. Vuosina 1932–1934 hän oli RAF:n lentokoulussa, josta hän palasi vuosiksi 1934–1937 Cambridgeen. Hän päätyi tutkimuksissaan siihen, että suuriin lentonopeuksiin päästiin vain suihkumoottorilla ja loi ensimmäisen konseptin siitä vuonna 1928. Britannian ensimmäinen suihkulentokone Gloster E.28/39 nousi ilmaan toukokuussa 1941, mutta tällöin vastaavaa laitetta testasivat jo monet muutkin maat.


title: Seinäjoen korkeakoulukirjasto

text: Seinäjoen korkeakoulukirjasto on yksi Suomen tieteellisistä kirjastoista. Seinäjoen korkeakoulukirjasto on Seinäjoen ammattikorkeakoulun kirjasto. Kirjastolla on kolme toimipistettä, joista kaksi toimii Seinäjoella ja yksi Ilmajoella.


title: Seinäjoen korkeakoulukirjasto

text: Seinäjoen korkeakoulukirjaston avajaiset pidettiin 27.3.1996. Se edusti Suomessa vielä tuolloin uuden tyyppistä tieteellistä kirjastoa, ammattikorkeakoulukirjastoa. Seinäjoen korkeakoulukirjasto perustettiin palvelemaan ensisijaisesti Seinäjoen ammattikorkeakoulun tarpeita. Seinäjoen ammattikorkeakoulun rehtori Tapio Varmola toimi jo tuolloin ammattikorkeakoulujen rehtorineuvoston, Arenen, nimeämänä kirjasto- ja tietopalvelutyöryhmän puheenjohtajana. Kyseinen työryhmä loi ensimmäisen strategian ammattikorkeakoulukirjastoille ja toimi ammattikorkeakoulujen äänenä opetus- ja kulttuuriministeriön suuntaan kirjastomaailman muuttuessa. Seinäjoen korkeakoulukirjaston keskeisin tavoite ensimmäisessä strategiassa oli nousta keskeiseksi osaksi SeAMK:n oppimisympäristöä sekä oppimisprosessia.


title: Seinäjoen korkeakoulukirjasto

text: Vuonna 2001 ammattikorkeakoulujen kirjastot perustivat kirjastoyhteistyökonsortion eli AMKIT-konsortion. Seinäjoen korkeakoulukirjasto liittyi luonnollisesti mukaan. Konsortion tärkeimmäksi tehtäväksi tuli yhteistyön koordinoiminen ammattikorkeakoulukirjastojen välillä sekä toimia linkkinä eri yhteistyötahojen kanssa. Ensimmäinen hanke oli kaikille yhteisen Voyager-kirjastojärjestelmän käyttöönotto vuosina 2002-2004. Muita merkittäviä yhteistyöhankkeita on ollut muun muassa E-aineistojen käyttöön liittyen. Myös Nelli-portaalia rakennettiin hankerahoituksella. SeAMK:n hallinnoiman AMKIT-konsortion Open Access -hanke puolestaan johti ammattikorkeakoulujen yhteisen julkaisualustan, Theseuksen syntymään.


title: Seinäjoen korkeakoulukirjasto

text: Seinäjoen ammattikorkeakoulussa kirjaston toiminta- ja kehittämisstrategiassa (2001-2005) otettiin tavoitteeksi kirjaston ja opiskelun sekä kirjaston ja TKI-toiminnan vuorovaikutuksen lisääminen. Konkreettisesti se tarkoitti tiedonhankinnan ohjauksen sekä kirjaston henkilökunnan pedagogisten valmiuksien lisäämistä. Konkreettisesti tämä alkoi näkyä varsin pian, sillä jo vuonna 2002 osallistui tiedonhankinnan opetuksiin noin 2000 opiskelijaa. Opetustunteja annettiin noin 850. Luvut ovat pysyneet suurin piirtein samoina tähän päivään asti.


title: Seinäjoen korkeakoulukirjasto

text:
Tiedonhankinnan opetuksen merkitys on vain korostunut Seinäjoen korkeakoulukirjastossa. Myös opetustavat muuttuvat, kun niin kutsutut diginatiivit ovat tulleet opiskeluikään ja ovat tottuneet täysin aiempien sukupolvien tavoista poikkeaviin tiedonhankinnan tapoihin ja välineisiin. Myös kasvava aikuisopiskelijoiden joukko asettaa omat haasteensa.
Korkeakoulukirjastoa on vuosien saatossa muokattu asiakkaiden toiveita kuunnellen. Fyysisen aineiston lainausmäärät ovat kääntyneet lievään laskuun myös Seinäjoen korkeakoulukirjastossa, mutta suurin lainausmäärä kirjaston historiassa ei kuitenkaan ole vuotta 2011 kauempaa historiasta. E-aineiston merkitys on jo vuodesta 2008 ollut selkeästi kasvava.


title: Seinäjoen korkeakoulukirjasto

text: Syksyllä 2012 avattiin Yrittäjyyskirjasto -verkkopalvelu, joka nimensä mukaisesti kokoaa yhteen paikkaan tietoa yrittäjyydestä julkaistavasta tutkimuksesta, julkaisuista sekä tilastoista. Yrittäjyyskirjaston avaamiseen johtanutta hanketta johti Seinäjoen korkeakoulukirjaston informaatikko Jaana Latvanen.


title: Seinäjoen korkeakoulukirjasto

text: Vuonna 2012 Opetus- ja kulttuuriministeriö päätti leikata SeAMK:sta 120 aloituspaikkaa. Päätöksen seurauksena lopetettiin kokonaan kaksi koulutusohjelmaa, Konservoinnin- ja metsätalouden koulutusohjelmat. Leikkausten yhteydessä päätettiin lakkauttaa kokonaan tai siirtää Seinäjoen ammattikorkeakoulun yksiköitä. SeAMK lopetti toimintansa Jurvassa, Ähtärissä sekä Kauhajoella. Tästä syystä myös kirjaston toimipisteet vähenivät ja muun muassa Kampuskirjaston kokoelma kasvoi olennaisesti, kun ravitsemusalan kokoelma siirrettiin Kauhajoelta Kampuskirjastoon. Leikkausten seurauksena Seinäjoen korkeakoulukirjasto vakiintui nykyiseen muotoonsa vuonna 2013, kun jäljelle jäivät vain Kampuskirjasto, Terveyskirjasto sekä Maaseutukirjasto.


title: Seinäjoen korkeakoulukirjasto

text:
Seinäjoen korkeakoulukirjasto on kaikille avoin kirjasto.  Sen hankintapolitiikka perustuu Seinäjoen ammattikorkeakoulun opetussuunnitelmiin sekä Seinäjoen korkeakoulukirjaston ja ammattikorkeakoulukirjastojen yhteiseen strategiaan. Sen ensisijaisia asiakasryhmiä ovat:
Seinäjoen korkeakoulukirjastoa käyttävät myös:
Kirjaston kaikilla toimipisteillä on yhteinen asiakasrekisteri, kirjastokortti ja Plari-aineistotietokanta. Kirjaston käyttöoikeus oikeuttaa hyödyntämään kirjaston aineistoja, palveluita ja yleiskoneita -ja tiloja. Aineiston tilaaminen kirjaston toimipisteestä toiseen on asiakkaalle maksutonta. Aineistoa voi myös palauttaa mihin tahansa kirjaston toimipisteeseen.


title: Seinäjoen korkeakoulukirjasto

text: Vaikka kirjaston on kaikille avoin, on kirjastokortin voimassaoloaika määräaikainen. Sen pituus määräytyy asiakasryhmän mukaan. Myös lainassa olevan aineiston varausoikeus on osittain rajattu. Korkeakoulukirjaston hankkimat e-aineistot ovat puolestaan vain Seinäjoen ammattikorkeakoulun tutkinto-opiskelijoiden ja henkilökunnan käytössä.


title: Seinäjoen korkeakoulukirjasto

text: Vuonna 2014 kirjastolla oli kolme toimipistettä ja 15 työntekijää. 31 359 rekisteröidystä lainaajasta aktiivisia lainaajia oli 5427.


title: Seinäjoen korkeakoulukirjasto

text: Seinäjoen korkeakoulukirjastolla on nykyisin kolme toimipistettä; Kampuskirjasto ja Terveyskirjasto Seinäjoella ja Maaseutukirjasto Ilmajoella. Toimipisteiden kokoelmien painotus vaihtelee kunkin yksikön opiskelualojen mukaan. SeAMK-kirjastot tarjoavat painetun kokoelman lisäksi myös lukuisia verkkoaineistoja. Kirjaston kokoelmista voi etsiä haluamaansa aineistoa kirjastojärjestelmä Plarista tai uudesta kirjastojärjestelmästä, SeAMK Finnasta. Syksystä 2015 eteenpäin kirjaston tietokantana toimii vain SeAMK Finna.


title: Seinäjoen korkeakoulukirjasto

text: Jokaisessa kirjaston toimipisteessä säilytetään kyseisen opiskeluyksikön alojen painetut opinnäytetyöt viiden vuoden ajan. Kampuskirjastossa säilytetään siis Framilla opiskeltavien alojen opinnäytetyöt, Maaseutukirjastossa vain agrologien opinnäytteet ja Terveyskirjastossa vain terveysalalta tehdyt opinnäytetyöt.


title: Seinäjoen korkeakoulukirjasto

text:
Seinäjoen korkeakoulukirjaston päätoimipiste on Kampuskirjasto, joka sijaitsee Seinäjoella Framin alueella, Kampustalossa. Kampuskirjastossa työskentelee kirjaston johtajan lisäksi yhdeksän henkilöä. Nimikkeinä heillä on joko informaatikko, tietopalvelusihteeri tai suunnittelija.
Kampuskirjaston kokoelmista löytyy erilaista aineistoa kaikilta Seinäjoen ammattikorkeakoulussa Framilla opiskeltavilta aloilta; kulttuuri-, liiketalous-, ravitsemis-, metsä-, sosiaali-, tekniikka- ja muotoilualoilta. Kokoelma kattaa tieto- ja ammattikirjallisuutta eri aloilta, painottuen lähinnä kasvatus- ja yhteiskuntatieteisiin, yrittäjyyteen, taloustieteisiin, ravitsemis-, metsä- ja elintarvikealoihin ja muotoilun ja tekniikan aloille. Näiden lisäksi kokoelmassa on useita sanoma- ja aikakauslehtiä eri aihealueilta. SeAMK:issa opiskeltavien alojen kirjallisuuden lisäksi Kampuskirjasto tarjoaa myös avoimen yliopiston opintoihin sopivaa kirjallisuutta.


title: Seinäjoen korkeakoulukirjasto

text:
Terveyskirjasto on sekä Seinäjoen ammattikorkeakoulun että Etelä-Pohjanmaan sairaanhoitopiirin yhteistyössä ylläpitämä terveysalaan keskittyvä kirjasto. Terveyskirjasto sijaitsee Terveysteknologiakeskus Mediwestissä ja siellä työskentelee neljä henkilöä.
Terveyskirjaston kokoelma painottuu nimensä mukaisesti terveys- ja sosiaalialaan, varsinkin hoitotieteeseen, lääketieteeseen, fysioterapiaan ja kuntoutukseen, hoitotyöhön ja vanhustyöhön. Kuten muissakin toimipisteissä, myös Terveyskirjaston kokoelmassa on monenlaisia sanoma- ja aikakauslehtiä.


title: Seinäjoen korkeakoulukirjasto

text:
Maaseutukirjasto sijaitsee Ilmajoella SeAMK:in Elintarvike- ja maatalous –yksikön läheisyydessä. Maaseutukirjastossa työskentelee kaksi henkilöä.
Maaseutukirjaston kokoelmassa tieto- ja ammattikirjallisuus keskittyy maa- ja kotieläintalouteen, luonnon- ja ympäristönsuojeluun ja yritystoimintaan ja yritystalouteen. Maaseutukirjastossa voi lukea myös monia sanoma- ja aikakauslehtiä.


title: Maria, skottien kuningatar

text: Maria, skottien kuningatar (suomenkielisenä rinnakkaisnimenä Kaksi kuningatarta; ) on vuonna 1971 ensi-iltansa saanut Charles Jarrottin ohjaama, John Halen käsikirjoittama ja Hal B. Wallisin tuottama brittiläinen historiallinen draamaelokuva, jonka nimiroolissa on Vanessa Redgrave. Muissa pääosissa ovat Glenda Jackson, Patrick McGoohan, Timothy Dalton ja Nigel Davenport. Sivurooleissa ovat muun muassa Trevor Howard, Daniel Massey ja Ian Holm. "Maria, skottien kuningatar" on elämäkertaelokuva, joka kertoo Maria Stuartin (1542–1587) elämästä ja hänen valtataistelustaan Elisabet I:stä (1533–1603) vastaan. Heidän elämästään ei puutu poliittista juonittelua, petoksia ja murhanhimoisia salaliittoja – eikä romantiikkaa. Universal Pictures oli elokuvan tuotanto- ja levittäjäyhtiönä.


title: Maria, skottien kuningatar

text: Kuten Friedrich Schillerin näytelmä ja Gaetano Donizettin ooppera, "Maria, skottien kuningatar" -elokuva ei ole historiallisesti tarkka, jotta siihen saatiin enemmän dramaattista vaikutelmaa. "Maria, skottien kuningatar" -elokuvassa kuningattaret Maria Stuart ja Elisabet I tapaavat toisensa kahdesti, vaikka tosielämässä naiset eivät koskaan tavanneet toisiaan. Elokuva sai viisi Oscar-ehdokkuutta ja viisi Golden Globe -ehdokkuutta. Redgrave ja Jackson voittivat roolisuorituksistaan David-erikoispalkinnot.


title: Maria, skottien kuningatar

text:
Maria Stuart nimitettiin Skotlannin kuningattareksi hänen ollessaan vain kuuden päivän ikäinen, ja hän oli Skotlannin viimeinen katolilainen hallitsija. Elokuvassa hänen täytyy taistella serkkuaan, protestanttista Englannin kuningatar Elisabetia, omaa velipuoltaan Jamesia, skotlantilaisia aatelisia ja protestantteja, omaa aviomiestään ja häntä itseään vastaan varmistaakseen pojalleen ja kruununperilliselle Jaakolle tälle oikeutetun kruunun. Elisabet vangitsee 23-vuotiaan serkkunsa Marian, ja 19 vuotta myöhemmin Marialle langetetaan kuolemantuomio. Marian teloituksen myötä viimeinenkin uhka Elisabetin valtaistuimelle poistetaan.
"Maria, skottien kuningatar" -elokuvalla oli pitkä tuotantohistoria. "The Hollywood Reporter" -elokuvalehden numero heinäkuulta 1961 kertoi, että käsikirjoittaja James Kennaway ja ohjaaja Alexander McKendrick olivat saaneet "Mary, Queen of Scots" -nimisen käsikirjoituksen valmiiksi. Tällöin elokuvan kuvaukset oli määrä aloittaa Englannissa vuonna 1962. "The Hollywood Reporter" uutisoi vuonna 1965, että ohjaaja Anatole de Grunwald oli kiinnostunut elokuvasta, joka kertoisi skotlantilaisesta kuningattaresta. Vuoden 1968 "Variety"-viihdelehti kertoi, että tuottaja Robert Fryer oli harkinnut elokuvaa Maria Stuartista, jota näyttelisi Maggie Smith. Smithin silloinen aviomies Robert Stephens olisi näytellyt Bothwellin jaarlia, James Hepburnia. "Variety" uutisoi tammikuussa 1969, että Mia Farrow näyttelisi Maria Stuartia Alexander McKendrickin elokuvassa. "Variety" kertoi syyskuussa 1970, että tuottaja Hal B. Wallis oli ottanut haltuunsa elokuvaprojektin, jonka käsikirjoittaisi John Hale ja ohjaisi Charles Jarrott. Maria Stuartin roolia tarjottiin Geneviève Bujoldille, joka kuitenkin kieltäytyi siitä. Jane Fondaa ja Sophia Lorenia harkittiin Maria Stuartin rooliin, johon kiinnitettiin lopulta Vanessa Redgrave, joka alun perin oli kiinnitettynä Elisabetin rooliin. Elisabetin rooliin lopulta kiinnitettiin Glenda Jackson, joka oli aiemmin näytellyt Elisabetia kuusiosaisessa minisarjassa "Kuningatar Elisabet I" ("Elizabeth R", 1971).